Cylchlythyr ymddiriedolwyr AIM Ebrill 2022 - AIM - Association of Independent Museums\nMae ein sesiwn cynefino poblogaidd i ymddiriedolwyr amgueddfeydd yn ôl, o 5.30yh – 7.30yh ar 16 a 31 Mai.\nMae’r gweithdai hyn yn gyflwyniad hanfodol ac ymarferol i lywodraethu amgueddfeydd ac arfer da i lywodraethwyr newydd, neu yn weithdy gloywi i ymddiriedolwyr profiadol. Bydd y sesiynau yn rhyngweithiol ac yn ennyn brwdfrydedd, ac yn rhoi cyfle i chi rwydweithio ag ymddiriedolwyr eraill yn ogystal â’ch galluogi i fod yn weithredol ac i gyfrannu’n gyflymach ac yn fwy effeithiol at eich amgueddfa.\nCost y cynefino yw £150 i aelodau AIM a £200 i bobl nad ydynt yn aelodau.\nAstudiaeth achos – Auchindrain\nDaeth Auchindrain at AIM ar ôl i berthynas wael â’u noddwr gael effaith negyddol ar dîm yr amgueddfa. Gan weithio gyda Ruth Lesirge, ymgynghorydd Prospering Boards, darganfyddwyd hyder newydd gan y tîm, sydd wedi trawnewid eu hagwedd a’u safbwynt. Cawsom sgwrs â Bob Clark, Cyfarwyddwr Auchindrain, i ddarganfod mwy.\nCliciwch yma i wylio’r astudiaeth achos>>\nAstudiaeth achos – Barnsley Museums & Heritage Trust\nWrth edrych ar gydnerthedd Barnsley Museums and Heritage Trust (BMHT) mewn ymateb i’r pandemig, daeth materion ynghylch amrywiaeth a chynllunio ar gyfer olyniaeth i’r amlwg o fewn y Bwrdd presennol o Ymddiriedolwyr. Er mwy mynd i’r afael â’r materion hyn, a chryfhau’r bwrdd a chefnogi cynaliadwyedd y dyfodol, daeth BMHT at Prospering Boards AIM am gymorth. Dywedodd yr Ymddiriedolwr Catherine Longley wrthym sut oedd y cymorth hwn wedi galluogi i’r Bwrdd adlewyrchu’r buddiolwyr ac ymwelwyr yn fwy.\nMae ein digwyddiadau Hallmarks Gartref i gyd ar agor i ymddiriedolwyr aelodau o AIM. Cymerwch gipolwg ar ein hamserlen digwyddiadau ac archebwch le. Mae’r digwyddiadau i gyd yn ddi-dâl i’w mynychu ac yn digwydd ar Zoom.\nCliciwch yma i weld yr Hallmarks Gartref sydd wedi eu trefnu>>\nGweler gwefan AIM i weld y swyddi gwag diweddaraf i ymddiriedolwyr gan aelodau AIM ar draws y DU. A byddwch hefyd yn dod o hyd i fanylion ar sut y gallwch hysbysebu eich swyddi gwag ymddiriedolwyr eich hun gydag AIM.\nCliciwch yma ar gyfer y swyddi gwag diweddaraf i ymddiriedolwyr>>


BBC - Dadlau am gost y Cynulliad\nDiweddarwyd: Dydd Mawrth, 1 Mawrth 2011, 07:09 GMT\nRoedd y ddadl olaf yn dod o'r Coed-duon\nBu dadlau am gostau'r Cynulliad a nifer yr aelodau yn y dyfodol yn ystod y ddadl deledu olaf ar y refferendwm nos Lun.\nAr ran yr ymgyrch Ie dros Gymru, dywedodd y Prif Weinidog Carwyn Jones fod y setliad datganoli presennol yn rhoi'r hawl olaf i Ysgrifennydd Cymru dros y Cynulliad.\nDywedodd un o'r prif ymgyrchwyr Na, Rachel Banner o fudiad Gwir Gymru, fod y Cynulliad yn canoli pŵer ym Mae Caerdydd.\nByddai pleidlais Ie ddydd Iau yn rhoi pwerau deddfu uniongyrchol i Lywodraeth y Cynulliad dros y materion sydd wedi eu datganoli.\nByddai pleidlais Na yn golygu fod y system yn aros fel y mae, gyda'r Cynulliad yn gwneud cais i Lywodraeth San Steffan er mwyn pasio deddfau ar y materion sydd wedi eu datganoli iddyn nhw.\nAr y rhaglen o'r Coed-duon mynnodd Mr Jones na fyddai mwy o Aelodau Cynulliad pe bai pleidlais o blaid mwy o bwerau ac na fydden nhw'n cael mwy o gyflog.\nDadleuodd nad oedd angen rhagor o aelodau Cynulliad: "Os cawn ni system newydd lle gallwn fod yn fwy effeithlon, yn llawer mwy effeithlon na'r hyn sydd gennym ni ar hyn o bryd, dim ond 60 o aelodau sydd ei angen arnon ni."\n"Dyma beth sydd dan sylw - a oes gennym ni system sy'n araf, neu a oes gennym ni system sy'n llawer mwy effeithlon na'r un sydd gennym ni ar hyn o bryd?"\nPan mae'r Cynulliad eisiau gwneud cais am bŵer mae'n rhaid i Ysgrifennydd Cymru gyflwyno eu cais i San Steffan "sy'n golygu fod feto gan yr Ysgrifennydd Gwladol", meddai.\nDywedodd Ms Banner, o'r grŵp Gwir Gymru, fod y system bresennol yn gweithio'n dda, ond y gallai datganoli "gymryd cyfeiriad hollol wahanol".\n"Yn hytrach na chreu San Steffan yn y Bae - sef yr hyn rydyn ni'n ei gael ar hyn o bryd - pŵer wedi ei ganoli, pŵer yn cael ei gymryd oddi ar gynghorau a chymunedau lleol, rydyn ni'n cefnogi'r syniad o wir ddatganoli lle gallech chi yn y Cynulliad, gan ei fod yn sefydliad bychan, gynnwys pobl mewn ffordd llawer cryfach nag y gallwch yn San Steffan er enghraifft."\nDylai pobl sy'n deisebu'r Cynulliad gael caniatâd i annerch y siambr, awgrymodd.\nDoedd syniadau arloesol o'r fath ddim yn digwydd rŵan meddai "gan fod yna fomentwm dros bŵer wedi ei ganoli yn y Senedd ".\nCytunodd Nathan Gill - o Blaid Annibynnol y DU, sy'n galw am bleidlais Na - nad oedd a wnelo'r refferendwm â mwy o Aelodau Cynulliad a'u cyflogau.\nOnd "canlyniad uniongyrchol pleidlais Ie" meddai, fyddai ACau yn y pen draw yn galw am fwy o aelodau pe bai ganddyn nhw fwy o waith a mwy o gyfrifoldeb.\nDywedodd cadeirydd yr ymgyrch Ie dros Gymru, Roger Lewis: "Rydw i eisiau i'n gwleidyddion weithio'n llawer caletach.\n"Oherwydd beth fyddai pleidlais Ie dros Gymru yn ei roi inni ddydd Iau fyddai dim esgus yn y Cynulliad. Byddai'n codi'r 'bar'. Mae'n dod â'r cyfrifoldeb yma i Gymru."\nY pedwar ar y panel yn y Coed Duon ger Caerffili - Roger Lewis, Cadeirydd Ie Dros Gymru a Carwyn Jones, Prif Weinidog Cymru o blaid gyda Rachel Banner, Cadeirydd Gwir Gymru, a Nathan Gill o UKIP yn erbyn.\nEisoes cafwyd dadl deledu Saesneg yn Aberystwyth a'r un Gymraeg o Gaergybi.\nBydd Dewi Llwyd yn cadeirio trafodaeth arall am y Refferendwm yn rhaglen arbennig Manylu - Hawl i Holi ar Radio Cymru am 6.30pm nos Fawrth.


Diamond heart pendant in sterling silver - Ak3\nGall dŵr dros ben ar ôl ar jewelry storio tarnish metelau diamond heart pendant in sterling silver gwerthfawr, weithiau y tu hwnt i drwsio. Gall lliain meddal hefyd yn helpu i adfer llewyrch a disgleirio at eich jewelry tra'n tynnu dŵr dros ben oddi wrth diamond heart pendant in sterling silver y darn. Darllenwch eich holl warantau a gwarantau. Yn ofalus, gan roi sylw i holl fanylion yn y ddau o'r rhain yn eich helpu i atal unrhyw broblemau mawr rhag dod i fyny. Os byddwch yn dod o hyd i unrhyw faterion yn y gwarantau neu warantau, gallwch eu cywiro cyn i chi gymryd y jewelry rydych wedi prynu allan o'r siop.Wrth storio eich gemwaith, yn dilyn unrhyw gyngor penodol a ddarperir gan y gwneuthurwr. Gwahanol cerrig drysor cael gwahanol setiau o reolau ar gyfer storio yn ddiogel. Ceisiwch gadw eich darnau o emwaith rhag cyffwrdd ei gilydd tra'n cael eu storio, gan y gall hyn arwain at crafu ei gilydd. Os oes gan ddarn o emwaith ei bocs neu cwd ei hun, ei ddefnyddio ar gyfer gwell diogelwch eich asedau gwerthfawr. Cadwch mewn cof bod 10 aur carat drosti yw'r cryfaf o bob math o aur, ond mae hefyd yn un sy'n cynnwys y swm lleiaf o aur.Efallai y bydd rhai gwerthwyr yn defnyddio pendants neu canfyddiadau eraill y gellir eu prynu yn eang mewn swmp neu o siopau crefft. Darllenwch adolygiadau neu chwilio am eitemau tebyg i wneud yn siŵr eich bod yn cael y gwerth gorau. Gall dod o hyd y darn cywir o jewelry i wisgo ar gyfer achlysur arbennig fod yn dasg anodd. Os wisgo eich gwallt mewn hyd-wneud, gall pâr o clustdlysau yn hongian edrych yn neis. Tra os ydych yn gwisgo ffrog gyda "prysur" patrwm, gallai mwclis a chlustdlysau syml serennog yn fwy priodol.Mae pob mae'n ei gymryd i benderfynu beth i'w wneud rhywfaint o waith ymchwil a legwork i ddod o hyd i'r darnau gorau ac i werthu mwy o ddarnau er mwyn gwneud elw. Cael Mae Rhodd O Jewelry All Fod Cyffrous Byddwch am wybod y cynghorion gorau a driciau ar gyfer gwneud eich gemwaith yn edrych ei gorau. Yr ydych wedi gwneud popeth y gallwch, ond byddwch yn dal darfod i fyny ag llychwino, crafu, neu afliwiedig gemwaith. Dilynwch yr awgrymiadau arbenigol yn yr erthygl hon er mwyn cadw eich gemwaith yn edrych yn hardd.


Ymgynghoriad estynedig ar y cynnig i gau Ysgol yr Eglwys yng Nghymru Llanbedr - Powys\nYmgynghoriad estynedig ar y cynnig i gau Ysgol yr Eglwys yng Nghymru Llanbedr\nMae'r cyngor sir wedi dweud bod ymgynghoriad ar gynnig i gau ysgol gynradd yn ne Powys yn cael ei gynnal am gyfnod estynedig.\nMae Cyngor Sir Powys yn bwriadu ad-drefnu a rhesymoli darpariaeth ysgolion cynradd yn y sir fel rhan o'i Strategaeth ar gyfer Trawsnewid Addysg ym Mhowys 2020-2030 ac mae'n cynnig cau Ysgol yr Eglwys yng Nghymru Llanbedr.\nMae'r cyngor yn gofyn am farn y cyhoedd ar y cynnig. Gellir ei gyflwyno bellach tan ddydd Mercher, 23 Mehefin.\nOs hoffech gael copi papur o'r ddogfen ymgynghori, cysylltwch â'r Tîm Trawsnewid Addysg drwy ffonio 01597 826618 neu anfonwch e-bost i school.organisation@powys.gov.uk\nGallwch ymateb yn ysgrifenedig i ni drwy anfon e-bost i school.consultation@powys.gov.uk neu drwy'r post at y Tîm Trawsnewid Addysg, Cyngor Sir Powys, Neuadd y Sir, Llandrindod, LD1 5LG.\nOs bydd y cynnig yn mynd yn ei flaen, gallai'r ysgol gau ddiwedd mis Awst 2022 gyda disgyblion yn trosglwyddo i'w hysgol arall agosaf.\nDywedodd y Cynghorydd Phyl Davies, Aelod Cabinet Cyngor Sir Powys ar Addysg ac Eiddo: "Rydym yn ymroddedig i drawsnewid profiad y dysgwr a hawliau ein dysgwyr a byddwn yn cyflawni hyn drwy ein Strategaeth ar gyfer Trawsnewid Addysg ym Mhowys 2020-2030.\n"Mae ein strategaeth yn uchelgeisiol a chyffrous a chredwn y bydd yn rhoi'r dechrau gorau posibl y mae ein dysgwyr yn ei haeddu. Fodd bynnag, wrth i ni ddechrau ei weithredu, byddwn yn wynebu penderfyniadau mawr wrth i ni geisio mynd i'r afael â rhai o'r heriau sy'n wynebu addysg ym Mhowys sy'n cynnwys y gyfran uchel o ysgolion bach yn y sir, niferoedd disgyblion sy'n gostwng a'r nifer uchel o leoedd gwag.\n"Nid ar chwarae bach y gwnaed y cynnig hwn ond rydym wedi sicrhau bod budd gorau'r dysgwyr yn yr ysgol hon yn flaenllaw yn ein trafodaethau a'n penderfyniadau.\n"Pe bai'r ysgol hon yn cau, byddai'r dysgwyr yn mynychu ysgolion a fyddai mewn sefyllfa well i fodloni gofynion y cwricwlwm cenedlaethol newydd a gallai hynny ddarparu ystod ehangach o gyfleoedd addysgol ac allgyrsiol.\n"Fodd bynnag, mae'n bwysig bod y bobl yng nghymuned yr ysgol hon yn ogystal â'r ardal ehangach yn cael dweud eu dweud ar y cynnig hwn. Hoffwn eu hannog i roi eu barn er mwyn i ni ei ystyried."


Cartrefi Log Ar Werth ymlaen Realtyww Info\nMae ty log neu adeilad coed yn strwythur sydd wedi'i adeiladu gyda boncyffion llorweddol wedi'u cyd-gloi ar y corneli trwy ricio. Gall boncyffion fod yn grwn, wedi'u sgwario neu wedi'u torri i siapiau eraill, naill ai wedi'u gwneud â llaw neu wedi'u melino. Mae'r term "caban pren" yn gyffredinol yn cyfeirio at dŷ coed llai, mwy gwladaidd, fel caban hela yn y coed, a allai fod â thrydan neu blymio neu beidio. Adeiladu coed oedd y dechneg adeiladu fwyaf cyffredin yn rhanbarthau mawr Sweden, y Ffindir, Norwy, taleithiau'r Baltig a Rwsia, lle mae coed conwydd syth a thal, fel pinwydd a sbriws, ar gael yn rhwydd. Fe'i defnyddiwyd yn helaeth hefyd ar gyfer adeiladau brodorol yn Nwyrain Canol Ewrop, yr Alpau, y Balcanau a rhannau o Asia, lle mae amodau hinsoddol tebyg yn drech. Mewn rhanbarthau cynhesach a mwy gorllewinol yn Ewrop, lle mae coed collddail yn dominyddu, roedd fframio pren yn cael ei ffafrio yn lle.


Cyngor Sir Gâr yn gofyn barn preswylwyr am Lwybr Dyffryn Tywi – Llanelli Online\nHome > Carmarthen - Caerfyrddin > Cyngor Sir Gâr yn gofyn barn preswylwyr am Lwybr Dyffryn Tywi\nCyngor Sir Gâr yn gofyn barn preswylwyr am Lwybr Dyffryn Tywi\nGwynoro Jones 15th July 2020 Carmarthen - Caerfyrddin, Cymraeg\nMae ymgynghoriad wedi’i lansio i ganfod barn preswylwyr am brosiect cyffrous Llwybr Dyffryn Tywi.\nMae’r Cyngor am greu llwybr 16 milltir ar hyd Afon Tywi a’i golygfeydd godidog rhwng Caerfyrddin a Llandeilo at ddefnydd hamdden a theithio llesol.\nMae’r ymgynghoriad yn cael ei gynnal o 9 Gorffennaf hyd at 20 Awst ac mae’n rhan o Ganllawiau Arfarnu Trafnidiaeth Cymru sy’n ofynnol ar bob cynllun trafnidiaeth a gefnogir gan Lywodraeth Cymru.\nMae’r llwybr yn cael ei adeiladu fesul cam a phan fydd wedi’i gwblhau, disgwylir y bydd yn hybu’r economi leol o hyd at £2.4 miliwn y flwyddyn drwy gynyddu twristiaeth a gwariant ymwelwyr; yn ogystal ag annog teithio llesol a theithio cynaliadwy rhwng dwy dref fawr y sir sef Llandeilo a Chaerfyrddin.\nMae hefyd yn rhan o weledigaeth hirdymor y Cyngor i Sir Gaerfyrddin gael ei chydnabod fel Canolbwynt Beicio Cymru.\nDywedodd y Cynghorydd Hazel Evans, yr Aelod o’r Bwrdd Gweithredol dros yr Amgylchedd: “Mae’n bwysig ein bod yn cael barn y trigolion am y prosiect, a fydd o fudd mawr i bobl leol.\n“Rwy’n gwybod bod llawer o gefnogaeth i’r cynllun ac mae pobl eisiau gwybod pryd fydd y llwybr yn cael ei gwblhau. Mae llawer o waith yn cael ei wneud yn y cefndir o ran cynllunio ar gyfer y rhan ddwyreiniol yn ogystal â chaffael tir a cheisiadau am gyllid.”\nMae Llwybr Dyffryn Tywi yn un o brosiectau cyfalaf cyffrous y cyngor, ac mae wedi cael cyllid yn y gorffennol drwy Raglen Datblygu Gwledig 2014-2020 Cymunedau Gwledig Llywodraeth Cymru, a ariennir gan Gronfa Amaethyddol Ewrop ar gyfer Datblygu Gwledig; a chronfeydd Teithio Llesol a Thrafnidiaeth Leol Llywodraeth Cymru.\ncaerfyrddin, Cyngor Sir Gar, Llwybr Dyffryn Tywi


Adran: Arddegau, CA3 (11-14 oed), Ffuglen Arddegau, Pêl-droed, Plant, Ffuglen Plant\nMae'r stori'n ymwneud â dau ffrind, gyda'r nofel yn gorffen gyda Chymru yn cyrraedd Ewro 2020. Mae perthynas y ddau fel gêm bêl-droed - yn uchafbwyntiau bendigedig, ac yn isafbwyntiau siomedig, torcalonnus. Ond drwy bêl-droed, mae'r ddau yn dod i ddeall ei gilydd, a dod i werthfawrogi mai gwahanol gryfderau a chyd-chwarae sy'n creu tîm go iawn.\nRhestr fer Gwobr Tir na n-Og 2022\n"Rambo. Aaron Ramsey. Fy arwr. Roedd y poster ohono yn fwy na'r gweddill achos fo oedd fy ffefryn."\nMae Sam yn caru pêl-droed - chwarae gyda'i ffrindiau a'r tîm lleol, gwylio goliau a fideos gyda Mo, trafod gemau gyda'i dad a chefnogi tîm Cymru wrth gwrs.\nOnd, i Sam, mae pêl-droed yn bwysicach na dim ond gêm. Mae'n rhoi cysur pan mae'n poeni am bob peth ac yn rhoi profiadau newydd, cyffrous iddo. Ond mae un digwyddiad ofnadwy ar y cae yn bygwth chwalu ei berthynas â'r gêm yn llwyr.


Y Bala - Gofalaeth Bro Llanuwchllyn a'r Cylch\nHanes yr Annibynwyr yn Y Bala\ngan Carwyn Siddall\nY Cychwyn (1659 – 1770)\nHeb os, un o’r achosion Annibynnol cynharaf yn Sir Feirionnydd yw’r achos yn Y Bala, gyda chofnodion yn nodi pregethu yn y cylch gan Morgan Llwyd wrth iddo deithio yn ôl o Wrecsam i’w gartref yng Nghynfal Fawr. Gan gofio iddo farw ym mis Mehefin 1659, mae’n debyg felly i bregethu fod wedi cychwyn yn y cylch yn hanner cyntaf y 17G.\nParhaodd y pregethu yn y cylch gan Hugh Owen wedi iddo ymgartrefu ym Mronclydwr. Teithiai i bregethu yn chwarterol i oddeutu chwe lleoliad yn Sir Drefaldwyn, a’r un peth yn Sir Feirionnydd, ac ymhlith y lleoliadau hynny, roedd Y Bala. Wrth gwrs, pregethu mewn tai annedd oedd yr arferiad yn y cyfnod hwnnw, oherwydd yr erlid oedd i’w weld ar Ymneilltuwyr. Dywedir yn llawlyfr Undeb yr Annibynwyr Cymraeg 1951, “yn 1672 rhoddwyd trwydded i bregethu annedd-dai a gofrestrwyd at y pwrpas” . Yn dilyn marwolaeth Hugh Owen, cymerodd ei fab-yng-nghyfraith at yr awenau o ofalu am y gwaith yn Nhrefaldwyn a Meirionnydd, sef Edward Kenrick. Fe’i hurddwyd ar Awst 17, 1702 gan James Owen, Mathew Henry ac eraill, a derbyniodd y gangen yn Y Bala o’i Weinidogaeth. Yn ogystal â’i wasanaeth chwarterol, ymwelai Thomas Baddy, Dinbych â changen Y Bala yn fisol yn dilyn ei urddo yn Ninbych yn 1693.\nFel y dywedir, yn ystod y cyfnod cynnar hwn, mewn tai annedd yr arferent gyfarfod. Roedd, er enghraifft, gyfarfyddiad yn Bodwenni, Llandderfel, oedd yn gangen o gynulliad Y Bala ond yn Y Bala, gan amlaf, mewn tŷ a elwid Store-house yng nghefn Plas-yn-Dre y byddai’r cyfarfodydd, ac yn ystod dyddiau byrion y gaeaf, cynhelid cyfarfodydd ar hyd y dydd. Ond, rhag ofn i’r erlidwyr ddod i ymosod ar y pregethwr yn y nos, ai i gysgu i Bodweni.\nYn 1737, ymddengys i Lewis Rees ddod i bregethu i’r Bala, ac ymhlith y gwrandawyr oedd gŵr o’r enw Meurig Dafydd, Weirglodd Gilfach, Llanuwchllyn. Ymhen amser, dechreuwyd pregethu yn Weirglodd Gilfach, a dechreuodd yr Ymneilltuwyr yn y Bala deithio yno i wrando ar bregethau. Erbyn 1739, mae’n debyg fod yr Eglwys (a chai ei hadnabod fel Eglwys Sir Feirionnydd) wedi symud i Lanuwchllyn. Ond dylid nodi, fel y gwnâi R. T. Jenkins yn ei gyfrol ar hanes\nCynulleidfa’r Hen Gapel, “Nid agor achos newydd yn Llanuwchllyn a’r hen achos yn parhau yn y Bala, ond symud yr achos yn ei grynswth o’r naill le i’r llall. Fe ddywed Kenrick hynny’n hollol groyw” . Wedi wedi hyn, yr oedd pregethu yn parhau yn Y Bala er nad oes sicrwydd pwy a ddeuai yno i bregethu yn dilyn marwolaeth Thomas Baddy yn 1729 ac Edward Kenrick yn 1742. Er hynny, mae’n debyg fod Mr Jervice, Llanfyllin a Mr Lewis Rees, Llanbrynmair yn ymweld â nhw. Mae’n debyg hefyd fod pregethwyr Llanuwchllyn yn gofalu ychydig am Y Bala, a bod Evan Williams, Gweinidog Llanuwchllyn wedi gofalu amdanynt yn ystod ei Weinidogaeth yno o 1759 hyd 1765. Erbyn hyn hefyd, roedd cynulleidfa Llanuwchllyn wedi dod yn llawer cryfach na chynulleidfa’r Bala, gydag adeilad addas hefyd wedi’i godi i addoli ynddo. Roedd rhai felly yn edrych ar achos Y Bala fel cangen o Lanuwchllyn gan mai i Lanuwchllyn yr eid i gael Cymun.\nRhoi Galwad i Weinidog, a chodi’r Capel Cyntaf (1770-1813)\nYn 1770, cymerodd cynulleidfa’r Bala gam pwysig iawn yn eu hanes, trwy roi galwad i Weinidog, sef Daniel Gronw, a thrwy ei lafur ef yn bennaf y codwyd y capel cyntaf. Yn ystod ei gyfnod ef hefyd y codwyd achosion Ty’nbont a Llandderfel. O edrych ar weithred y capel cyntaf dyddiedig Mawrth 22, 1774, gwelwn mai i Daniel Gronw y trosglwyddwyd y tir i adeiladu’r capel, ac ymddengys mai yn ei enw ef roedd y tir hyd nes y trosglwyddwyd ef i ymddiriedolwyr yr achos yn 1779, sef blwyddyn ei ymadawiad. Ni wyddom yn union ddyddiad adeiladu’r capel cyntaf hwnnw, dim ond ei fod o fewn y dyddiadau hynny, 1774-1779.\nYm mis Hydref 1779, cafwyd Gweinidog newydd, Evan Williams, Penybontarogwr. Roedd wedi cael cyswllt â’r Bala ynghynt gan iddo fod yn Weinidog yn Llanuwchllyn yn ystod y blynyddoedd 1759-1767. Yn ôl y Diacon Benjamin Chidlaw, a’r Henuriaid Robert Owen, Ellis Roberts, John Evans ac Ellis Jones, roedd “nid yn unig yn llafurus, ond hefyd yn llwyddiannus iawn, a bod crefydd wedi ennill tir yn fawr trwy ei sefydliad yn y lle”. Cyflog y Gweinidog oedd 24p y flwyddyn.\nBu farw Evan Williams yn ystod ei Weinidogaeth yn y Bala, gyda’r bedydd olaf ganddo yn cael ei ddyddio Mawrth 9, 1786. Fodd bynnag, nid oedodd yr Eglwys, gan roi galwad i William Thomas, Hanover yn weinidog ar yr Eglwys, ac iddo gychwyn ei Weinidogaeth ym mis Mai 1787.\nAr gychwyn ei Weinidogaeth, mae’n debyg mai tua 80 oedd nifer y Cymunwyr, ond bod llawer ohonynt yn rhy dlawd i gyfrannu’n ariannol tuag at yr achos. Ond, teg yw cydnabod mai cyfnod digon ansicr yn hanes yr Eglwys oedd cyfnod ei Weinidogaeth (1787-1809). Cododd anghydfod tua’r flwyddyn 1800 a arweiniodd at ymraniad yn y gynulleidfa, gydag un rhan yn symud i addoli mewn tŷ a elwid y Cross-Keys yn Llanycil. Er nad ydym yn gwybod beth oedd achos hyn, gwyddom fod sawl peth wedi digwydd tua’r un cyfnod. Gwyddom er enghraifft i’r Gweinidog brynu tir gwag rhwng y capel a’r ffordd, ac adeiladu tai arno. Mae’n debyg fod pwmp dŵr ar y tir oedd yn sicrhau dŵr i’r gymdogaeth, ond i William Thomas ei symud o ran ei gyfleustra ei hun ac i hynny godi tipyn o ffrae ynglŷn â hawliau’r cymdogion ac ati. Tua’r un cyfnod hefyd y bu farw gŵr o’r enw Robert Jones, Coedyfoel. Mae’n debyg ei fod yn ŵr hynaws a charedig tuag at yr achos, ond heb fod yn aelod. Mae’n debyg i William Thomas ddweud yn ei angladd ei fod yn ddyn Duwiol er nad oedd yn proffesu crefydd, ac i hynny droi’r drol gyda llawer. Mae rhai yn dadlau mai gŵr o’r natur hynny oedd o, ac mai’r ffordd a fynegodd ei hun oedd y broblem, gan i’r un math o achosion godi yn Hanover yn ystod ei Weinidogaeth flaenorol, ond diolch i rai megis Dr Lewis, Llanuwchllyn, aethpwyd ati i geisio cymodi.\nYm mis Mai 1809, bu farw William Thomas, ac yn ôl y garreg goffa sydd yn y Capel presennol, daeth John Lewis, myfyriwr o Goleg Wrecsam yn Weinidog ar yr Eglwys. Ond, yn y Cofiant i John Lewis, urddwyd ef yn y Bala yn 1807 gyda Dr. Lewis Llanuwchllyn, J. Griffith, Caernarfon, W. Hughes, Dinas, J. Roberts, Llanbrynmair, W. Jones, Trawsfynydd, Jenkin Lewis, Wrecsam a B. Jones, Pwllheli yn cymryd rhan. Hefyd, yn ôl llyfr bedyddiadau’r Eglwys, roedd bedyddiadau wedi eu cymryd rhwng 1807 ac 1809 gan William Thomas a John Lewis, sy’n awgrymu felly fod y ddau wedi bod yn gyd-weinidogion am gyfnod. Wedi dweud hynny, tybiai rhai mai wedi ei sefydlu i’r garfan a ymwahanodd i’r Cross-Keys oedd John Lewis yn wreiddiol, a’i fod, yn dilyn marwolaeth William Thomas, wedi llwyddo i adfer y rhwyg. Wedi’r cyfan, disgybl i Dr. Lewis, Llanuwchllyn oedd John Lewis, ac roedd Dr. Lewis yn ymwybodol o’r sefyllfa a chyda cydymdeimlad tuag at y garfan oedd wedi mynd i’r Cross-Keys. Byddai hyn hefyd yn ateb y cwestiwn pam mai 1809 oedd dyddiad ei sefydlu yn ôl y garreg goffa. Tystiai’r Parch. Hugh Thomas mewn cofiant i’w frawd, y Parch. W. Thomas, Biwmares, am y cyfnod yma, “Bu achos yr Annibynwyr yn y Bala trwy lawer o dywydd. Bu yn gryn ystorom ar derfyn gweinidogaeth y Parch. W. Thomas, ond tawelwyd honno trwy bwyll a deheurwydd ei olynydd y Parch. J. Lewis”\nCodi capel newydd (1813-1841)\nYn y flwyddyn 1813, adeiladwyd capel newydd, a chredir i John Lewis fynd i Lundain i gasglu arian, ac y llwyddodd i godi 100p. Er y bu ychydig o anghydfod gyda’r arian rhwng John Lewis a rhyw fasnachwr o’r Bala, codwyd y capel. Yna, deg mlynedd yn ddiweddarach, yn y flwyddyn 1823, ymddeolodd John Lewis, gan symud i fyw at ei ferch i Hafod-yr-haidd, Llanuwchllyn, lle y bu weddill ei oes.\nYn nechrau 1824, derbyniodd John Ridge, Penygroes alwad gan yr Eglwys, a bu’n boblogaidd iawn gan bob enwad yn y dref. Bu ei gyfnod yn hynod fendithiol. “Gwnaeth Mr. Ridge ddaioni dirfawr yn y dref hon, ac y mae’n debyg na fu mewn un man mor ddefnyddiol … canai ‘Salmau a hymnau ac odlau ysbrydol’ mewn teuluoedd, nes twymo calon yr hen, a difyrru y rhai ieuainc … llanwodd y capel hyd yr ymylau … Gweinidogaeth y cynhyrfu oedd gweinidogaeth Mr. Ridge” . Dyna grynodeb o’i lwyddiant a barhaodd hyd nes y symudodd i Cendl, Sir Fynwy yn 1829.\nRoedd yr Ysgol Sul erbyn hyn wedi hen sefydlu ei hun, gyda chyfrif y plant yn 133. Hefyd, roedd canghennau o’r Ysgol Sul yn Llanfawr, Linc (ger Pantglas) a Ty’nbont, gyda rhif y plant rhwng y pedwar lle yn 240.\nWedi bod am ddwy flynedd heb Weinidog, rhoddwyd galwad i Richard Jones, myfyriwr yn athrofa'r Drenewydd, ac urddwyd ef ar Fai'r 3ydd a’r 4ydd, 1832. Yn ei gyfarfod sefydlu, pregethwyd ar natur eglwys gan Michael Jones, Llanuwchllyn, holwyd y gofyniadau gan Mr. C. Jones, Dolgellau, rhoddwyd yr urdd weddi gan Mr. J. Roberts, Capel-garmon, pregethwyd i’r Gweinidog gan Mr. T. Lewis, Llanfair-ym-muallt, ac i’r Eglwys gan Mr. W. Williams, Wern. Gweinidogaeth gymharol fer a gadodd yn Y Bala, gan ymadael 1835.\nDifyr yw darllen yn llyfr Hanes Eglwysi Annibynnol Cymru ddweud fel hyn yn dilyn ymadawiad Richard Jones: “Curodd tymhestloedd cryfion ar yr achos yn y cyfnod yma, ond ‘er ei fwrw i lawr ni lwyr ddifethwyd ef’, ac ni chaniataodd yr Arglwydd i’r rhai a geisient ei einioes i gael eu hewyllys arno”. Ni cheir unrhyw fanylion beth oedd natur y stormydd hyn, ond gwyddom i’r Eglwys eu gwrthsefyll. Tystiai Llawlyfr Undeb 1951 yr un peth, gan fynd mor bell a dweud mai “Brwydr galed fu hi i gadw’r eglwys wrth ei gilydd” . Yn ystod y cyfnod hwn hefyd, ac am gyfnod o 8 mlynedd, bu’r Eglwys yn ddi-weinidog.\nAthrofa’r Bala a chychwyn Cydweithio (1841 - 1859)\nYn 1841, sefydlodd Gweinidog Llanuwchllyn ar y pryd, Michael Jones, goleg diwinyddol, gan ei symud yn 1842 i’r Bala. Gan fod y Coleg wedi symud i’r Bala, penderfynodd Michael Jones roi ei ofal o’r Eglwys yn Llanuwchllyn heibio, a hynny wedi 28 mlynedd o lafur yno, gan dderbyn galwad gan gynulleidfa’r Bala gan barhau ei waith gyda’r Coleg hefyd. Gyda’i gymeriad cadarn, llwyddodd hefyd. Gweithiodd y trefniant hwn yn wych gan i Michael Jones wasanaethu dau Sul o’r mis, a’r myfyrwyr ar y Suliau eraill. Wrth edrych ar hanes Eglwysi eraill yn y fro, yn ystod ei Weinidogaeth yn Llanuwchllyn, gofalai am Rhydywernen, Soar Cwm-main, Bethel, Llandrillo a Llandderfel hefyd, ond pan ddaeth yn Weinidog yn Y Bala a Thy’nbont, gollyngodd ei afael yn Rhydywernen a Llandrillo, gan barhau i ofalu am y lleill. Llafuriodd yn galed gydol ei oes, gan barhau yn Weinidog hyd ei farwolaeth ar Hydref 27, 1853.\nYn niwedd 1854, rhoddwyd galwad i fab Michael Jones, sef Michael Daniel Jones, Bwlchnewydd. Yr oedd pwyllgor y coleg hefyd wedi ei ddewis i fod yn olynydd ei dad fel athro. Ond, oherwydd maint y gwaith oedd ganddo mewn meysydd eraill hefyd, rhoddodd ei waith fel Gweinidog yr Eglwys yn Y Bala a Thy’nbont i fyny yn 1859.\nRhaid nodi yma fod y cyfnod hwn yn gyfnod o gydweithio agos rhwng yr Eglwys a’r Coleg. “Bellach - hyd 1880 mae hanes Eglwysi Ty’nbont a’r Bala’n gymysg â hanes yr Athrofa, oblegid athrawon yr Athrofa a fu eu gweinidogion yn y cyfnod hwnnw”.\nGweinidog newydd a Chapel newydd (1859 – 1914)\nYn dilyn anogaeth ac arweiniad gan Michael D. Jones iddynt geisio Gweinidog arall, rhoddwyd galwad i John Peter, neu Ioan Pedr fel y’i gelwid, un o aelodau’r Eglwys, i ddechrau pregethu. Derbyniodd ei addysg yn yr athrofa yn y Bala, ac urddwyd ef yn Weinidog ar Fawrth 30, 1859. Yn y cyfarfod hwn, pregethwyd ar natur eglwys gan Mr. R. Ellis, Brithdir, holwyd y gofyniadau gan Mr. J. Jones, Abermaw, gweddïodd Michael D. Jones, pregethodd Mr. C. Jones, Dolgellau i’r Gweinidog, a Mr. D. Roberts i’r eglwys. Yr oedd ei Weinidogaeth yn hynod lwyddiannus, gyda’r gynulleidfa yn cynyddu’n fawr. Cafodd ei benodi’n athro yn y coleg, ond parhaodd fel Gweinidog yr Eglwys hefyd, gyda’i gyflog blynyddol fel Gweinidog ac Athro ond yn £50.00. Erbyn hyn, roedd y Capel a godwyd yn 1813, wedi mynd yn rhy fach i’r gynulleidfa, ac angen ei adnewyddu’n fawr. Felly, cafwyd tir gerllaw ar brydles o gan mlynedd, ac yn y flwyddyn 1867, codwyd capel newydd, hardd ar y gost o £1,200. Yn ôl llyfr casgliad yr Eglwys, gwelir, yn llaw Ioan Pedr, yr apêl yma:\nThe town of Bala is on several accounts one of the most important towns of North Wales. It is neither large nor wealthy, but has been long famous in connection with religion, and its history is very interesting – to Dissenters especially. Lines of Railway, from different directions are either already opened, in course of construction or in completion. Buildings of all kinds, especially for religious and educational purposes are fast improving. The old Independent Chapel had become dilapidated and uncomfortable, and under these circumstances the church thought it an imperative duty to construct a new one. After a great deal of difficulty, a good site was secured, plans drawn, and contractors entered into. The new Chapel, including the land, will cost about £1,450, already paid £650. The old chapel will bring about £200 and they expect to make about £50 more by the day of the opening. There will remain £550 debt (unless help be received from without). The Church has made a great united effort at home, and therefore feels justified in appealing to the generosity of others.\nNi wyddom beth oedd effaith yr apêl.\nDifyr yw sylwi na fu enw ar y capel ac eithrio “Capel Newydd”. Ond dyna’r enw ar y capel blaenorol hefyd oherwydd ei fod, mae’n debyg, yn fwy newydd na chapel y Methodistiaid. Ond ar lafar, fe gyfeirid at y capel fel ‘Capel Ioan Pedr’ hefyd.\nYn dilyn adeiladu’r capel, yn ystod un gaeaf oer, penderfynwyd prynu stôf i gynhesu’r capel, ond mae’n debyg i un o’r diaconiaid, Tomos Cadwaladr, wrthwynebu’n fawr gan y credai nad oedd angen ond gwres yr Efengyl i gadw calonnau pechaduriaid yn gynnes! Fodd bynnag, prynwyd y stôf. Y Sul canlynol, daeth Tomos Cadwaladr i’r set fawr yn ei gôt fawr. Yn dilyn cychwyn yr oedfa, tynnodd ei gôt, a sychu ei wyneb gyda hances boced gan ddweud yn uchel ‘Bobol bach, toes dim posib byw mewn lle mor boeth â hyn; mae hi fel pe baem ni yn nhŷ popty John Robaits’. Ond atebodd Ioan Pedr, gan wenu, ‘Does dim tân yn y stôf, Tomos bach’!\nYn dilyn cyfnod llewyrchus Ioan Pedr, bu’r Eglwys yn ddiweinidog eto am ychydig o flynyddoedd cyn rhoi galwad i Robert Thomas, a ddaeth yn adnabyddus fel ap Vychan yn dilyn ennill cadair Eisteddfod Genedlaethol Rhyl yn 1864 - un o ddwy gadair genedlaethol iddo’i hennill. Fe’i magwyd yn Nhŷ Coch, Penantlliw, Llanuwchllyn cyn i’r teulu symud i Tan-y-castell, tŷ mwy a godwyd gan ei dad. Cyn bod yn 10 oed, roedd yn fugail yn Nhŷ Mawr, “aelwyd nodedig am ei chrefydd a'i moes, a chafodd yno argraffiadau nas dilëwyd ar hyd ei oes”. Yn dilyn amryw o swyddi, a theithio i nifer o lefydd, “symudodd i Gonwy ddechrau 1835 a'r haf dilynol pregethodd am y waith gyntaf a hynny yng nghapel Henryd gerllaw”. Yn 1840, rhoddwyd galwad iddo i Ddinas Mawddwy, ac urddwyd ef yno ar Fehefin 18 ac 19, 1840. Yn dilyn cyfnod o Weinidogaethu yno, yn Salem Lerpwl, Rhosllannerchrugog ac Ebeneser Bangor, cafodd ei benodi yn athro Diwinyddiaeth yng Ngholeg Y Bala, ynghyd â bod yn Weinidog ar y gynulleidfa, a hynny hyd ei farwolaeth ar 23 Ebrill, 1880, a chladdwyd ef ym Mynwent yr Eglwys yn Llanuwchllyn.\nPedair blynedd yn ddiweddarach, rhoddwyd galwad i Talwyn Phillips i Weinidogaethu ar yr Eglwys. Yr oedd wedi derbyn ei addysg yng Ngholeg Y Bala yn dilyn ei dderbyn i’r Coleg yn 1874 ac yntau ond yn 18 oed. Ond, yn niwedd ei gwrs, yn 1877, “rhoed caniatâd iddo ef a Mr. Pari Huws, fynd i Brifathrofa Yale, yn America” . Graddiodd gyda B.D. yn 1880, gan ddychwelyd i Gymru, a derbyn galwad i Ebeneser, Llanrwst gan ei urddo yno ar Fai 3 a 4. Ond nid oedd yr Eglwys honno yn cael ei chydnabod yn Eglwys reolaidd, ac felly nid yw ei enw yn ymddangos ym Mlwyddlyfr 1883. Y flwyddyn ganlynol, derbyniodd dwy alwad i Sir Feirionnydd, i Ddinas Mawddwy a’r Bala, a throdd ei feddwl i’r Bala. Roedd yn cyrraedd y Bala yn dilyn cyfnod helbulus iawn. Yr oedd ffrae wedi codi rhwng Michael D. Jones a John Thomas, Lerpwl ynglŷn â chyfansoddiad y Coleg Diwinyddol. Roedd Michael D. Jones am gadw pethau fel ag yr oeddynt, ond John Thomas am eu diwygio, ond pryder Michael D. Jones oedd bod y diwygio hwn yn Presbytereiddio’r Coleg, a maes o law, yr Eglwysi Cynulleidfaol. Arweiniodd hyn at rwyg, gyda choleg Michael D. Jones yn parhau yn Bodiwan, a Choleg John Thomas yn ymgartrefu ym Mhlas-yn-dre. Ond yn 1886, symudodd John Thomas ei goleg i Fangor, ac yn 1892 pan ymddeolodd Michael D. Jones, daeth y ddau goleg yn ôl i gydweithio ym Mangor, gan arddel yr enw Coleg Bala-Bangor. Ac yng nghanol y berw hwn yn y dref y glaniodd Talwyn Phillips i Weinidogaethu. Ond, “daeth yno, nid i fod yn ddyn plaid, ond hyd y medrai yn ddolen undeb rhwng pawb … Nid yw’n ormod dweud iddo trwy ei amynedd a’i raslonrwydd, a bendith y nef, fod yn gymorth i iachau a phereiddio awyrgylch enwadol y dref a’r sir - a thrwy hynny wasanaethu crefydd yn gyffredinol”. Bu’n Weinidog hynod boblogaidd am 34 o flynyddoedd, ac fel arwydd o barch y gynulleidfa tuag ato, ac er cof amdano, codwyd carreg goffa iddo yn y capel, ble y nodir enwau holl gyn-weinidogion yr Eglwys arni.\nTroad y Ganrif a newid byd (1914 – 1984)\nYn ystod ei Weinidogaeth, gwelwyd sawl addasiad mawr yn y Capel. Yn gyntaf, cafodd yr Eglwys swm sylweddol o arian yn ewyllys gwraig o’r enw Ann Griffiths, a chyda’r arian hwnnw y codwyd y festri. Prynwyd hefyd dŷ i’r gweinidog, sef Glandŵr, Heol Tegid. Ond dyma’r cyfnod adeiladu’r Organ newydd hefyd. Mae ym meddiant y capel y ffeil wreiddiol sy’n cynnwys holl fanylion yr adeiladu, y cynlluniau a’r modd y byddai’r offeryn arbennig yma yn cael ei hadeiladu a’i gweithio. Fe’i hadeiladwyd gan gwmni James Binns, Bramley Organ Works, Leeds. I agor yr Organ, cafwyd Datganiad gan y Dr. Caradog Roberts, Rhosllannerchrugog, a hynny ar nos Wener, Awst 14, 1914. “Yn wreiddiol, dŵr oedd yn gweithio’r organ, a hynny hyd at 1950 pryd y rhoddwyd ‘Electric Blower’ ynddi ar gost o £750.00” . Mae i’r Organ 20 stop, dwy allweddell a bwrdd pedalau llawn.\nYn 1917, 196 o aelodau oedd yn yr Eglwys, 136 yn yr Ysgol Sul, ac 19 o athrawon. Dysgwyd 5,769 o adnodau gan y plant, a’r casgliad oedd £16-14-6½d. Difyr hefyd yw gweld mai un o gymdeithasau’r Eglwys oedd Cymdeithas Dorcas, sef Cymdeithas i wnïo a thrwsio dillad. Byddai’r gwragedd yn cyfarfod yn y festri unwaith yr wythnos yn ystod y gaeaf, ac yn ôl pob tebyg, trwsio dillad ar gyfer wyrcws y dref a wnaent.\nNi wyddom lawer am y Gweinidog a ddilynodd Talwyn Phillips, sef William Morse, ac eithrio’r ffaith iddo ddod i Weinidogaethu’r Eglwys yn 1921, gan gael ei sefydlu ar Fedi 9 a 10. Dyma’i Eglwys gyntaf ar ôl derbyn ei addysg yng Ngholeg Aberhonddu, a bu’n weinidog llwyddiannus a hapus am saith mlynedd cyn symud i Ebeneser, Trecynon yn 1928.\nI’w ddilyn, sefydlwyd Owen Morris, a hynny ar Ebrill 10, 1930. Fe’i magwyd yn Eglwys Soar, Pantybuarth, gan dderbyn ei addysg yng Ngholeg Bala-Bagor. Cafodd ei Ordeinio yn Weinidog yng Nghapel Mawr a Hermon, Môn, cyn symud i Albion Park, Caer. Oddi yno y daeth i’r Bala. Dyma a ddywedai'r Dr. J. D. Jones amdano yn y Dysgedydd, “Cofiaf yn dda y tro cyntaf y clywais ef. Yr oedd y dyn ei hun yn ddymunol ac yn ddiddorol i edrych arno. O daldra cyffredin, ei wallt crych yn britho, ac mewn gwisg o frethyn brithlwyd. Nid oedd dim o’r clerigwr o’i gwmpas. Meddai ar lais rhagorol, mor glir â’r gloch. Yn wir, perthynai iddo holl deithi allanol pregethwr da. Eithr ni allai neb wrando ar Mr. Morris am bum munud heb sylweddoli fod ganddo hefyd y cymhwyster gorau a’r mwyaf anhepgor i bregethu, sef ysbryd duwiolfrydig, Efengyl ddiffuant, a gwir deyrngarwch i’w Arglwydd”. Yn anffodus, daeth salwch i’w ran, a bu farw yn 1937, a hynny ystod ei Weinidogaeth yn 54 oed, a’i gladdu ym mynwent Llanycil.\nI’w ddilyn y daeth Ifor O. Huws. Â’i wreiddiau ym Mhenmaenmawr, ac yn hanu o’r un teulu a’r Parchg. Llewelyn C. Huws, cafodd addysg ym Mhrifysgol Bangor ac yng Ngholeg Bala-Bangor gan gychwyn ei Weinidogaeth yn Nhrerhondda. Yna, derbyniodd alwad i Eglwys Radnor Walk, Llundain, a thra yr oedd yno, bu’n Llywydd Cyfundeb Llundain. Yn 1941, derbyniodd alwad i’r Bala, gan ei sefydlu ar Ebrill 1 a 2. Bu’n Weinidog hynod weithgar a llwyddiannus, yn ogystal â bod yn olygydd y dudalen genhadol wythnosol yn y Tyst a chyfrannu i gylchgronau eraill. Ef oedd Gweinidog yr Eglwys pan wahoddwyd Cyfarfodydd Blynyddol yr Undeb i’r cylch yn 1951, gan baratoi Hanes yr Achos yn y Llawlyfr. Ef hefyd oedd Llywydd y pwyllgor lleol a Golygydd y Llawlyfr. Symudodd yn 1955 i ofalu am Eglwysi Penmorfa a Phentrefelin. Yn ystod ei lesgedd, enillodd wobr yn yr Eisteddfod Genedlaethol dan y ffugenw ‘Dal ati’ – enw arwyddocaol iawn i grynhoi ei lafur.\nSwyddogion yr Eglwys yn y cyfnod yma oedd Mr. D. W. Roberts (Ysgrifennydd), Mr. Ellis Evans, Berwynfa (Trysorydd), Mr. G. Ifor Evans, Parchg. Hywel O. Jones a Dr. A. L. Davies. Fodd bynnag, y 1953, etholwyd rhagor o Ddiaconiaid, sef Mr. Gwilym Williams, New Shop, Mr. R. A. Blythin, a Mr. Aneurin Humphreys (a oedd hefyd yn un o’r Organyddion). Yn y flwyddyn honno, roedd aelodaeth yr Eglwys wedi cynyddu i 221, ond yr Ysgol Sul wedi lleihau i 60 o blant, a 9 athro.\nRhaid cofio hefyd mai dyma gyfnod yr ail ryfel byd, ac fel y rhan fwyaf o Eglwysi’r wlad, ni aeth Capel yr Annibynwyr heb golledion o blith ei bechgyn ifanc. Dau a fu farw, sef Harri Jones, New Shop a John Arthur Hughes, Mount Street, ac er cof amdanynt, rhoddwyd ‘vase’ gan y Gymdeithas Ddiwylliannol ar yr allor, gydag enwau’r ddau wedi eu hysgythru arni.\nGyda’r Eglwys yn parhau yn ddiweinidog, etholwyd rhagor o Ddiaconiaid yn 1956, sef Mr. Gwilym Williams, Dr. M. P. Jones, Mr. I. B. Jones, a Mr. Robert Jones.\nWedi dwy flynedd, llwyddwyd yr Eglwys i roi galwad i R. Gwilym Williams, gŵr o Fethesda yn wreiddiol, ond oedd ar y pryd yn Gweinidogaethu yng Nghapel Ifan a Hebron, Llannerchymedd, Sir Fôn. Cynhaliwyd y cyfarfod Sefydlu ar ddydd Mercher, Tachwedd 13 gyda’r Parchg. J. C. Jones, Rhydymain yn Llywyddu, a’r Parchg. R. H. Williams, Chwilog yn pregethu. Bu iddo Weinidogaethu yn y Bala am 26 o flynyddoedd, ac yn “weinidog ffyddlon, diwyd a gofalus ac ’roedd yn gymeradwy gan bawb”. Cynhaliwyd ei gyfarfod ffarwelio ar Ragfyr 18, 1983.\nBu llawer o newidiadau a datblygiadau yng nghyfnod Gwilym Williams. Yn gyntaf, ffurfiwyd Gofalaeth ehangach, a hynny yn wyneb prinder Gweinidogion. Yr Eglwysi a ymunodd oedd Gellioedd a’r Groes, Llangwm, a hynny ar Ionawr 21, 1966. Yn y cyfarfod hwnnw i nodi cychwyn y cydweithio, ac i sefydlu Gwilym Williams yn Weinidog arnynt yn ogystal â’r Bala, Llywyddwyd gan y Parchg. Gerallt Jones, Llanuwchllyn, gyda’r Parchg. Ifan Wynne Evans, cyn Weinidog Gellioedd a’r Groes yn pregethu.\nDyma hefyd y cyfnod pryd y prynwyd tir ar Ffordd y Gerddi i adeiladu Blaen y Wawr fel tŷ Gweinidog yn lle Glandŵr, Heol Tegid. Dechreuwyd adeiladu’r tŷ yn 1965, gyda’r Gweinidog a’i deulu yn symud yno yn 1966. Dyma hefyd pryd y gwnaethpwyd gwaith helaeth ar y capel oherwydd pydredd sych. Yn sgil y gwaith hwnnw, manteisiwyd ar y cyfle i addurno’r capel oddi mewn ac allan. Yn naturiol, roedd y gwaith yma i gyd yn costio llawer o arian, ac er i’r Eglwys fod mewn dyled, tynnodd pawb at ei gilydd, a thrwy haelioni aelodau a chyfeillion yr Eglwys, gweithgareddau codi arian a gwerthu ‘Gandŵr’, llwyddwyd i glirio’r ddyled, gyda’r gwaith i gyd wedi ei orffen mewn pryd i groesawu nifer o addolwyr oedd yn ymweld â’r dref ar gyfer Eisteddfod Genedlaethol 1967.\nArwyddocaol hefyd yw i’r gwaith fod wedi ei orffen erbyn 1967 oherwydd dyma flwyddyn dathlu canmlwyddiant y Capel. Penderfynwyd cyplysu’r dathliadau gyda chyfarfod y Cwrdd Chwarter a’r Gymanfa Bregethu, a’i gynnal ar Ddydd Mawrth a Mercher Hydref 3 a 4. Pregethwyd ar y nos Fawrth gan y Parchg. Trebor Lloyd Evans, Treforys (un a gafodd ei fagu yn yr ardal), gyda’r Cwrdd Chwarter ar y bore Mercher, a’r cyfarfod dathlu yn y prynhawn dan lywyddiaeth y Gweinidog. Gwahoddwyd nifer i adrodd eu hatgofion, gan gynnwys Mr. D. W. Roberts, Parchg. Trebor Lloyd Evans a’r Parchg. O. Alaw Williams (trwy lythyr). I gloi’r dathliadau, cafwyd oedfa bregethu gyda’r Parchg. Trebor Lloyd Evans yn pregethu unwaith eto.\nYn 1971, gyda datblygiadau modern y cyfnod, daeth ddiwedd oes cynhesu’r adeilad gyda golosg, gan roi system wresogi olew yn y capel.\nCynyddodd yr aelodaeth unwaith eto erbyn 1976 pryd y gwelwyd yr aelodaeth yn 240, a 79 o blant. Fodd bynnag, difyr yw sylwi, hyd yn oed erbyn 1981, i’r aelodaeth barhau i godi nes cyrraedd 280, sef y nifer uchaf o aelodau yn hanes yr achos, ond i nifer y plant barhau i syrthio i 46. Ond gwelwyd lleihad hefyd yn nifer y plant yn yr ysgolion dyddiol, felly lleihad naturiol, anorfod oedd hyn. Y flwyddyn honno hefyd, etholwyd Diacon newydd, sef Mr. H. A. P. Jones, gyda Mrs. Euronwy Lloyd Jones, Mrs. Ann Evans a Mr. William Jones yn cael eu hethol y flwyddyn ganlynol.\nY cyfnod diweddar (1984 - 2017)\nYn dilyn ymadawiad R. Gwilym Williams, wedi tair blynedd o geisio Gweinidog, llawenydd mawr oedd derbyn ymatebiad cadarnhaol i’r alwad a estynnwyd i Rhys Tudur, oedd yn Gweinidogaethu yng Ngwaelod-y-garth, Pontypridd ac Ynysybwl ar y pryd. Cynhaliwyd y Cyfarfod Sefydlu ar Fehefin 9, 1984 gyda’r cyn-weinidog yn Llywyddu. Wrth gwrs, tad Rhys Tudur oedd Prifathro Coleg Bala-Bangor, a’i dad a oedd yng ngofal y sefydlu. Bu Rhys Tudur yn Weinidog hynod o weithgar yn yr Ofalaeth, gan weithio’n ddiflino gyda’r plant a’r ieuenctid yn ogystal â gyda’r Oedolion gyda’r cyfarfodydd wythnosol megis y Seiat a’r Cyfarfod Gweddi, y gymdeithas a’r Seiat Fach yn fendith fawr. Wrth gwrs, dyma’r cyfnod y gwelwyd cychwyn agor siopau a chwaraeon ac ati ar y Sul, ond wynebodd Rhys Tudur her y cyfnod, gan geisio ffyrdd newydd o Weinidogaethu, yn arbennig ymhlith yr ieuenctid drwy gynnal dosbarth anffurfiol ar ei aelwyd i’r bobl ifanc ar nos Sul i drafod ffydd ac ati.\nYn dilyn pum mlynedd o Weinidogaeth, ymadawodd Rhys Tudur gan adael yr Eglwys unwaith eto yn ddi-fugail. Arwydd o sefyllfa’r oes oedd, ac yn 1991, penderfynwyd ymuno ag Eglwysi Cylch Edeirnion a Phenllyn oedd ar y pryd o dan Weinidogaeth Rhisiart Gareth Huws. Bellach, roedd yr Ofalaeth yn cynnwys Moreia Cerrigydrudion, Rhydywernen, Soar Cwmain, Gellioedd, Groes Llangwm a’r Bala. Bu Gareth Huws yn hynod weithgar a brwdfrydig, gyda blynyddoedd cynnar ei Weinidogaeth yn y cylch yn llawn bwrlwm. Fel yn hanes llawer Eglwys arall, er gwaethaf llafur Gweinidog a Swyddogion, profwyd colledion, gyda’r aelodaeth yn syrthio. Chwithdod mawr oedd gweld yr Ysgol Sul yn dod i ben a hynny’n dilyn llafur diflino’ athrawon ar hyn y blynyddoedd, yn fwy diweddar Mrs Hawkins, Lilian Jones, Nia Jones Evans a Diana Davies. Bu iddynt weithio’n ddiflino gyda’r plant gan eu paratoi ar gyfer oedfaon Nadolig a Diolchgarwch ynghyd â’r Eisteddfod. Dyma hefyd ddiwedd cyfnod Eisteddfod y Capel fyddai’n cael ei chynnal yn flynyddol gyda chystadleuwyr yn dod o bell ac agos. Yn 2011, wedi ugain mlynedd o Wasanaeth, ymddeolodd Gareth Huws gan ymgartrefu yn Wrecsam.\nTeg yw cydnabod fod yr Eglwys wedi teimlo’r blynyddoedd a ddilyn yn rhai caled wrth i nifer yr addolwyr syrthio, a dim Gweinidog i’w harwain. Wedi dweud hynny, rhaid canmol gwaith diflino a dycnwch y Diaconiaid ar y pryd, sef William Jones, John James, Eunice Rowlands, Eifion Evans ac Ann Evans. Yn 2015, gwelodd yr Eglwys yn dda i ethol rhagor o Ddiaconiaid i gynorthwyo â’r gwaith, sef Gwyn Jones a Gwennan Watkins.\nYn 2016, wedi ystyried gwahanol opsiynau, cam mawr yn eu hanes oedd penderfynu ymuno â Gofalaeth Bro Llanuwchllyn a’r Cylch o dan Weinidogaeth Carwyn Siddall. Cynhaliwyd y Cyfarfod Sefydlu ar ddydd Sadwrn, 8 Hydref gyda Mrs. Bethan Davies Jones, Llywydd y Cyfundeb yn Llywyddu, a’r Parchg. Iwan Llewelyn Jones, Gweinidog cylch Rhydymain yn Pregethu. Roedd y Sefydlu yng ngofal y Parchg. Anita Ephraim, Gofalaeth Bro Trawsfynydd, a’r Weddi yn cael ei hoffrymu gan y Parchg. Dylan Parry, Gweinidog Bro’r Creuddyn. Wedi sawl canrif, dychwelodd yr Eglwys yn ôl i’w gwreiddiau rhywsut, gyda’r cydweithio rhwng Y Bala a Llanuwchllyn wedi ail gychwyn.\nProfodd 2016 yn flwyddyn o adfywiad. Ail gyfodwyd y parti Nadolig er mwyn ceisio adfywio agwedd gymdeithasol yr Eglwys, a bwriedir yn ystod 2017 cychwyn cyfarfod pnawn canol wythnos. Hefyd, gwariwyd yn helaeth i adnewyddu’r Organ, gan gynnal cyngerdd ym mis Ionawr 2017. Mae Pwyllgor yr Adeiladau hefyd yn cyfarfod yn gyson gyda chynlluniau ar y gweill i adnewyddu’r adeiladau.\nTeg yw dweud bod yma Eglwys sydd wedi profi sawl haf, ond hefyd wedi gweld ambell dywydd garw, ond wedi gwrthsefyll y cyfan dan fendith Duw, a’r weddi yw y bydd yr Eglwys yn parhau i fynd yn ei blaen, gan ddwyn clod i Iesu Grist. Fe deimlodd Robert ap Gwilym Ddu ryw sicrwydd drwy ffydd: “Mewn oesoedd rif y tywod mân, ni fydd y gân ond dechrau…” a’r her i ninnau yw ceisio’r un sicrwydd a ffydd wrth wynebu’r dyfodol.\n Llawlyfr Cyfarfodydd Blynyddol Undeb yr Annibynwyr Cymraeg – Y Bala, 1951 (Gwasg Y Cyfnod, Y Bala, 1951), tt.54\n a dylid nodi i’r cynulliad hwn barhau hyd yn oed wedi i gynulliad Y Bala symud i Lanuwchllyn i addoli.\n Jenkins, R. T., Hanes Cynulleidfa’r Hen Gapel, Llanuwchllyn (Robert Evans a’i Fab, Y Bala, 1937), tt.\n Hanes Eglwysi Annibynol Cymru – Cyfrol 1 (Swyddfa Y Tyst Cymreig, Liverpool, 1871)\n Thomas, H. E., Cofiant, Pregethau a Nodiadau Byrion y diweddar Barch. W. Thomas, Beaumaris, (J. Morris, Chapel Walks, South Castle Street, Liverpool, 1867), tt. 7\n Thomas, H. E., Cofiant, Pregethau a Nodiadau Byrion y diweddar Barch. W. Thomas, Beaumaris, (J. Morris, Chapel Walks, South Castle Street, Liverpool, 1867), tt. 9\n Hanes Eglwysi Annibynol Cymru – Cyfrol 1 (Swyddfa Y Tyst Cymreig, Liverpool, 1871), tt. 404\n Llawlyfr Cyfarfodydd Blynyddol Undeb yr Annibynwyr Cymraeg – Y Bala, 1951 (Gwasg Y Cyfnod, Y Bala, 1951), tt.57\n Llawlyfr Cyfarfodydd Blynyddol Undeb yr Annibynwyr Cymraeg – Y Bala, 1951 (Gwasg Y Cyfnod, Y Bala, 1951), tt.58\n Llawlyfr Cyfarfodydd Blynyddol Undeb yr Annibynwyr Cymraeg – Y Bala, 1951 (Gwasg Y Cyfnod, Y Bala, 1951), tt.59\n Cyfrol Goffa Y Parch T. Talwyn Phillips, (Caerdydd, 1920), tt. xxii\n Cyfrol Goffa Y Parch T. Talwyn Phillips, (Caerdydd, 1920), tt. xxiv-xxv\n Llawlyfr Ymwelwyr Cyfarfodydd Blynyddol Annibynwyr Cymru, 1986, tt.13\n Blwyddiadur Undeb yr Annibynwyr Cymraeg 1940, tud.226\n Llawlyfr Ymwelwyr Cyfarfodydd Blynyddol Annibynwyr Cymru, 1986, tt.15


Yellow gold eternity rings with diamonds - Ak4\n9 Carat Yellow Gold 0.75 Carat Dot Dash Half Eternity Ring\n18 Carat Yellow Gold 1.00 Carat Princess Cut Half Eternity Ring\n18ct Yellow Gold 1.00ct Bar Set Half Eternity Ring\n18 Carat Yellow Gold 0.77 Carat Brilliant Cut Bar Half Eternity Ring\n9ct Yellow Gold 0.54ct Fire Opal Five Stone Ring\n9ct Yellow Gold 0.54ct Fire Opal Five Stone Ring A...\n9ct Yellow Gold 0.63ct Natural Garnet Classic Five Stone Ring Size: K\n9ct Yellow Gold 0.63ct Garnet Five Stone...\nGucci Icon 18ct Yellow Gold Enamel 6mm Ring - Ring Size M\nA new interpretation of our Gucci Icon ring in...\nLlwydfelyn eich jewelry gyda lliain dwy-ochr, yn union fel pe baech yn glanhau gwydr. Yn gyntaf defnyddiwch yr ochr caboli, ac yn gorffen gyda'r ochr arall i wneud iddo ddisgleirio. Mae byd tyllu'r corff wedi cymryd gemwaith corff i yellow gold eternity rings with diamonds uchelfannau newydd. Gall llawer o bobl yn hoffi y teimlad o gael eu tafodau tyllu, ond mae cael jewelry metel yn eich ceg fod yn niweidiol i'ch dannedd. Mae nifer o opsiynau ar gael ar gyfer lliwgar jewelry tafod plastig sy'n fwy diogel ar gyfer yellow gold eternity rings with diamonds eich ceg ac ni fydd yn gwneud eich deintydd cringe.Maent yn ddewis hardd, ac yn dod mewn llawer o wahanol liwiau. Maent hefyd yn gyfran fechan o'r gost o berlau naturiol. berlau naturiol yn brin iawn ac yn y blaen, yn ddrud iawn. berlau diwylliedig yn haws i ddod o hyd ac yn haws i'w fforddio hefyd. Opals cerrig hardd, ac nid yn unig yn naturiol yn cynnwys llu o liwiau, ond hefyd gall eu matrics sylfaenol fod yn unrhyw nifer o liwiau hyfryd, gan gynnwys y matricsau glas neu llachar hardd gwyn a du, ond mae hefyd yn cynnwys clasurol oren.Yn aml yn amseroedd pobl mewn cyfnod ariannol anodd gwystlo eu jewelry, hyd yn oed yn newydd sbon ac mewn cyflwr perffaith. Mae hyn yn rhoi'r cyfle i gael darn dirwy o jewelry ar ffracsiwn o'r pris i chi. Pan fyddwch yn prynu gemwaith, gwnewch yn siŵr eich bod yn gwybod y gwahaniaeth rhwng y gwahanol fathau o arian sydd ar gael. Byddwch yn ymwybodol nad yw arian nicel ac arian yr Almaen mewn gwirionedd yn cynnwys unrhyw arian ac maent yn cael eu dim ond gelwir arian oherwydd lliw.Pan ddaw i awgrymiadau ffasiwn jewelry dynion, mae'n bwysig ystyried bod dewis y wisg gyntaf yn hanfodol. Mae hyn yn bwysig oherwydd dylai y wisg fod yr hyn sy'n sefyll allan y rhan fwyaf, nid y jewelry. Gadewch i'r Dictate dillad sydd jewelry yn gwisgo a bydd dy fod yn edrych yn llawer mwy fel eich bod yn gwybod beth rydych chi'n ei wneud. Os ydych chi'n chwilio am llinyn o berlau, ystyried berlau diwylliedig. Maent yn ddewis hardd, ac yn dod mewn llawer o wahanol liwiau.


Angharad Higgins - Prifysgol Abertawe\nFy nheitl PhD yw Hiraeth – profiad siaradwyr Cymraeg hŷn mewn gofal\nWedi graddio gyda gradd mewn Celf Gain o Brifysgol Cymru, Aberystwyth ym 1994, rwyf wedi gweithio ym maes iechyd a gofal cymdeithasol yn y sectorau statudol a thrydydd. Derbyniais fy MSc mewn Rheolaeth Strategol a Gwasanaethau Cyhoeddus gan Brifysgol Caerdydd yn 2004, lle canolbwyntiodd fy ymchwil ar 'Groeso i Wlad Marlboro', ar effaith ysmygu ar ddiwylliant sefydliadol.\nAr hyn o bryd gweithiaf i’r GIG ac mae gennyf ddiddordeb mewn profiad claf yn enwedig ar gyfer cleifion hŷn.\nYmchwiliaf i brofiad siaradwyr Cymraeg hŷn mewn lleoliadau gofal, gan edrych ar sut mae’r rheiny sy’n cynllunio ac yn darparu gofal yn asesu anghenion iaith y bobl a pha un ai a ydynt yn cael eu diwallu’n iawn a’i peidio.\nNoda safonau’r Iaith Gymraeg bod gan bobl yr hawl i dderbyn eu hiechyd a'u gofal cymdeithasol trwy gyfrwng y Gymraeg. Edrycha fy ymchwil ar sut mae'r safonau hyn yn cael eu cymhwyso'n ymarferol ac effaith iaith ar siaradwyr Cymraeg hŷn.\nMae fy adolygiad systematig o'r llenyddiaeth ym mhrofiad siaradwyr ieithoedd lleiafrifol mewn lleoliadau cartrefi gofal wedi dangos bod p'un a ydyn nhw'n gallu cyfathrebu yn eu hiaith gyntaf ai peidio yn effeithio ar eu hiechyd a'u llesiant. Dengys y llenyddiaeth bod ymdeimlad pobl o'u hunain, eu rhyngweithio cymdeithasol gydag eraill a'u hymddiriedaeth â gweithwyr proffesiynol yn gysylltiedig ag iaith y rhai sydd o'u cwmpas.\nYn dilyn fy adolygiad o'r llenyddiaeth, byddaf yn cynnal adolygiad ar gyfrifiadur o wybodaeth ac offer asesu darparwyr i edrych ar sut y maent yn adnabod siaradwyr Cymraeg a'u hanghenion. Bydd hyn yn llywio fy ngwaith maes ac yn helpu i nodi meysydd arfer da.\nSwyddi blog gan Angharad Higgins ar flog Heneiddio Arloesol CIA\nPam nad ellir anwybyddu'r iaith Gymraeg mewn argyfwng iechyd (Mai 2020)\nRwy'n siarad Cymraeg, get me out of here (Rhagfyr 2020)


Dewis grwpiau Cwpan Pencampwyr Heineken 2018/19 - Scarlets Rugby\nKieran Lewis June 14, 2018 Newyddion\nMae ugain o dimau o’r Gallagher Premiership Rugby, Guinness PRO14 a’r TOP 14 wedi cymhwyso yn ôl teilyngdod ar gyfer CWpan Pencampwyr Heineken. Fe fydd y timau’n cael eu rhannu i bedwar haen o bump a chynhelir dewis rhagarweiniol i sefydlu Haen 1 gyda dau o’r tri chlwb ail-rif – Exeter Chiefs, y Scarlets a Montpellier – yn ymuno ag enillwyr Cwpan Pencampwyr Heineken a’r PRO14 Leinster, enillwyr y Premiership Saracens a Castres, enillwyr y TOP 14.\nUnwaith y bydd Haen 1 wedi’i sefydlu, bydd y tair haen sy’n weddill yn dod i’w lle. Bydd Haen 2 yn cynnwys y tri chlwb trydydd-raddedig o’r cynghreiriau – Wasps, Glasgow Warriors a Racing 92 – yn ogystal â’r clwb ail-safle na chafodd ei dynnu i Haen 1 a’r clwb pedwerydd safle o’r un cynghrair â’r clwb nad oedd wedi’i dynnu i Haen 1.\nBydd Haen 3 yn cynnwys y ddau glwb yn y pedwerydd sydd heb fod yn Haen 2 yn ogystal â’r tair chlyb pumed dosbarth o bob cynghrair – Leicester Tigers, Edinburgh Rugby a Toulouse. Mae Haen 4 wedi’i chwblhau ac mae’n cynnwys y clybiau chweched dosbarth o bob cynghrair – Bath, enillwyr Cwpan Her, Gleision Caerdydd, a RC Toulon – yn ogystal ag Ulster a Chaerloyw. Pan fydd yr haenau wedi’u cwblhau, bydd y prif ddewis ar gyfer y pum grwp yn cael ei wneud, ac yn ystod y tynnu, efallai y bydd yn rhaid gosod rhai clybiau yn uniongyrchol i mewn i bwll er mwyn sicrhau bod yr egwyddorion allweddol yn berthnasol.\nCwpan Pencampwyr EwropCwpan Pencampwyr HeinekenCwpan y Pencampwyr


Benched - Y dewis Gorau o Dyddio Fideo a Chatroulette - Fideo Sgwrsio Tsieina\nSiarad yn rhwydd ac yn gyflym gyda sgwrs testun, gwneud galwadau llais a fideo, gweld eich hanes cyfathrebu i gynnal hen gyfeillgarwch. Ar Benched byddwch yn dod o hyd i bob ar goll swyddogaethau: hanes cysylltiadau gyda dieithriaid, emojis, y dewis o rhyw y dieithryn, gosod eich proffil\nDewis pwnc penodol, y byddwch yn dod o hyd i eich hun mewn ystafell sgwrsio ar gyfer cyfathrebu gan eich diddordeb.\nSiarad yn rhwydd ac yn gyflym gyda sgwrs testun, gwneud galwadau llais a fideo, gweld eich hanes cyfathrebu i gynnal hen gyfeillgarwch. Archwilio manteision o newydd sgwrs Ar Benched byddwch yn dod o hyd i bob ar goll swyddogaethau: hanes cysylltiadau gyda dieithriaid, emojis, y dewis o rhyw y dieithryn, gosod eich proffil. Dewis pwnc penodol, y byddwch yn dod o hyd i eich hun mewn ystafell sgwrsio ar gyfer cyfathrebu gan eich diddordeb. Eich hoff fideo sgwrs bob amser gyda chi: yn awr y gallwch chi sgwrsio a gwneud galwadau drwy eich ffôn porwr. Nid oes angen i osod ceisiadau ar eich ffôn Dim ond yn mynd i'r safle Benched a gyfathrebu â dieithriaid trwy porwr ar unrhyw ddyfais: smartphone, tabled, gliniadur neu gyfrifiadur personol.\nCreu personol preifat sgwrsio ar gyfer dau neu fwy o bobl. Mae hyn yn sgwrsio heb safoni - gan gytundeb y partïon Cyfathrebu ar unrhyw bwnc a bod yn hyderus am eich diogelwch. Gallwch rannu eich lluniau a fideos gyda'r defnyddwyr preifat neu grŵp sgyrsiau. Tynnu sylw i chi eich hun ac yn cael mwy o ffrindiau, dim ond mwynhau y eiliadau llachar o fywydau pobl eraill.\ngwyliwch sgwrs roulette sgyrsiau fideo gyda merched fideo am ddim ystafelloedd sgwrsio heb gofrestru sgwrs roulette gan eich ffôn heb gofrestru i gael gyfarwydd am gysylltiadau difrifol gadewch i ni gael gyfarwydd sgwrs roulette sgwrsio fideo fideo sgwrsio gwefan fideo Dyddio merched fideo


Darparu’n ddigidol - Perago\nDarparu gwasanaethau sy’n gweithio i bawb\nGall ein tîm profiadol eich cefnogi i ddarparu gwasanaethau trwy ddilyn methodoleg ‘ystwyth’, sy’n golygu fod gwasanaethau yn cael eu datblygu o safbwynt beth mae’n defnyddiwr ei angen. Y defnyddiwr sydd wrth graidd popeth ydym ni yn ei wneud, byddwn yn deall pwy yw eich defnyddwyr a beth maen nhw angen er mwyn adeiladu gwasanaethau sydd yn gweithio.\nCreu eich map ar gyfer newid – rydym yn gweithio gyda sefydliadau a thimoedd gweithredol i ddeall pam fod angen newid gan ddatblygu gweledigaeth a map i ddarparu’r newid sy’n cyd-fynd gyda strategaeth eich sefydliad. Nid dyna ei diwedd. Gallwn wedyn eich cynorthwyo i drawsnewid eich rhaglen, gan sicrhau eich bod yn llwyddo.\nGwasanaethau wedi ei dylunio o amgylch y defnyddiwr – fe wnawn ni eich cynorthwyo i ystyried y gwasanaethau ydych chi’n eu cynnig a sut allwn ni wneud iddyn nhw weithio o safbwynt eich cwsmeriaid a’ch defnyddwyr. O fapio taith y cwsmer i ddylunio gwasanaeth cyflawn, mae’r defnyddiwr wastad wrth graidd ein gwaith. O ganlyniad, mi fyddwch chi yn dylunio gwasanaethau sy’n gweithio i’ch defnyddwyr, i’ch cydweithwyr a’ch sefydliad.\nDarparu newid – rydym ni yn cymryd ymagwedd ‘ystwyth’ wrth ddarparu newid. Gan gychwyn yn y cam ‘darganfod’, bydd ein tîm o arbenigwyr yn sicrhau ein bod yn deall y newid ydych chi’n wynebu ac yn mynd wrth wraidd y broblem cyn i ni ddechrau chwilio am atebion. Bydd y cyfnod ‘alpha’ yn edrych ar wahanol atebion i ddatrys y broblem wnaethoch chi eu hadnabod yn y cyfnod ‘darganfod’. Fel y byddwch yn symud i’r trydydd cam, sef ‘beta’, byddwn yn dechrau adeiladu eich gwasanaeth newydd cyn symud i’r cam ‘byw’. Byddwch wedyn yn eich dysgu i barhau i wrando ar eich defnyddwyr, gan wneud newidiadau a gwelliannau pellach fel y bo angen.\nEin Astudiaeth Achos\nGallwch ddarllen yma am ein gwaith gyda Dwr Cymru Welsh Water yn trefnu eu gwasanaethau o amgylch anghenion y cwsmeriaid gan sicrhau eu bod yn ‘ennill ymddiriedaeth eu cwsmeriaid bob dydd.’\nDŵr Cymru Welsh Water – darparu newid dan arweiniad y defnyddiwr\nNol i ein Gwasanaethau


Hygyrchedd – Golwg360\nEin polisi i greu gwefan hawdd ei defnyddio i bawb\nRydym wedi ceisio gwneud y wefan hon mor hygyrch ag y gallwn ni i bawb.\nY man cychwyn oedd ufuddhau i ganllawiau Blaenoriaeth 1 WCAG ond rydym hefyd wedi ychwanegu rhai elfennau o Flaenoriaethau 2 a 3 hefyd.\nWrth ddatblygu diwyg a threfn y wefan, roedden ni eisiau gwneud yn siwr ei fod yn hawdd ei ddefnyddio i bobol gydag anawsterau gweld. Mae’n gallu gweithio gyda darllenwyr sgrin ac mae modd symud o le i le heb ddefnyddio llygoden nac allweddell. Y cyfan sydd ei angen yw defnyddio’r ‘tab’ i fynd o linc i linc cyn pwyso ‘ENTER’.\nY nod yw defnyddio iaith glir ac mae’n bosib dewis geiriau gyda phob llun. Gallwch chithau ddewis rhwng tair lefel o wahaniaeth lliw a thri maint o ran llythrennau. Mae’r lliwiau i gyd wedi eu profi.\nByddwn yn ceisio cyhoeddi’r cynnwys ar ffurf HTML hygyrch yn hytrach na fformatau eraill, megis PDF. Ond dylai’r rheiny hefyd fod mor hygyrch â phosib.\nOs byddwch yn cael anawsterau wrth ddefnyddio’r wefan, cysylltwch â ni ar unwaith. Bydd eich sylwadau yn help i ni wella’r wefan ymhellach er lles pawb.


Cyfansoddwr a Threfnydd\nMae Patrick Rimes yn gerddor sy'n croesi ffiniau cerddoriaeth glasurol a thraddodiadol. Mae'n gyfansoddwr, trefnydd, arweinydd ac yn un o sylfaenwyr Camerata Gogledd Cymru; mae'n chwaraewr fiola clasurol a chwaraewr ffidil a phibau traddodiadol. Ef oedd Cyfarwyddwr Cerdd 'Nadolig Bryn Terfel' i S4C ym mis Rhagfyr 2014, ei brosiect cyntaf fel cyfarwyddwr cerdd ar gyfer y teledu ac i 'Bryn Terfel - Gwlad y Gân' yn 2016.\nFel aelod o'r grŵp pumawd gwerin Calan, mae Patrick wedi chwarae i gynulleidfaoedd mawr mewn gwyliau, gan gynnwys Gŵyl Celtic Connections Glasgow a Gŵyl Caergrawnt a theithiodd dros Ewrop, yr Unol Daleithiau a Mecsico.\nMae Patrick Rimes yn canu’r ffidil, y fiola, mae’n bibydd, yn gyfansoddwr ac yn drefnydd cerddoriaeth sydd wedi ymgartrefu yng Nghaerdydd. Mae’n hanu o Fethesda yng Ngogledd Cymru, ac mae ei arddull wedi ei gwreiddio yn nhraddodiad arbennig y ffidil yn yr ardal ond mae’n tynnu ar ystod eang o ddylanwadau eraill hefyd, o gerddoriaeth gerddorfaol i jazz a bebop.\nWedi dechrau dysgu’r ffidil yn 7 oed, denwyd Patrick yn gyflym i’r sîn fywiog o sesiynau cerddoriaeth draddodiadol a gweithdai ym Mangor, ochr yn ochr â’i astudiaethau offerynnol mwy ffurfiol gydag athrawon clasurol. Cafodd ei ddewis ddwywaith yn bencampwr iau y ffidil yng Nghymru, ac mae’n dal i fod yr unig un i ennill gwobr y Rhuban Glas yn Eisteddfod Môn am berfformiad cerdd traddodiadol yn hytrach na chlasurol.\nDechreuodd arwain pan oedd ym Mhrifysgol Leeds, yn arwain Cerddorfa Symphoni’r Brifysgol ar deithiau llwyddiannus i Ffrainc, Yr Almaen a Sbaen ac yn 2014 roedd yn un o gyd-sefydlwyr Camerata Gogledd Cymru. Mae’r gerddorfa siambr nwyfus yma yn ceisio rhoi llwyfan i gerddorion ifanc i chwilio i ben draw eu sgiliau cerddoriaeth siambr, yn ogystal â bod yn gam gwerthfawr ar y ffordd i chwarae’n broffesiynol. Mae cryn dipyn o alw ar Patrick fel athro gyda Trac (Sefydliad cerddoriaeth draddodiadol Cymru) a Clera (Cymdeithas offerynnau traddodiadol Cymru) yn rhoi gweithdai a gwersi rheolaidd ar arddull, repertoire a sgiliau trefnu. Mae’n gweithio’n rheolaidd ar lwyfannau clasurol a cherddoriaeth gynnar, yn canu’r fiola i’r Pedwarawd Cambrian ac yn chwarae’n aml fel aelod o’r Essex Baroque Orchestra. Ymddangosodd fel unawdydd fiola gyda’r Leeds Baroque Orchestra a gyda’r John Jenkins Ensemble ar fiola cyfnod dadeni.\nMae Patrick yn parhau i chwilio am ffordd o blygu, ac yn y pen draw i dorri’r canfyddiad o ffin rhwng cerddoriaeth gwreiddiau a genres eraill. Fel un o’r pump aelod o’r grŵp gwerin arloesol Calan, mae wedi recordio tri albwm stiwdio, ac wedi gosod cerddoriaeth Cymru ar y map yn rhai o wyliau pwysicaf Lloegr yn cynnwys Caergrawnt, Sidmouth a Cropredy, yn ogystal â theithio’n rheolaidd drwy Ewrop ac Unol Daleithiau America. Mae’r cydweithrediad ffrwythlon gyda band Cerys Matthews wedi mynd a’u hasiad unigryw o gerddoriaeth a gafodd ei ddylanwadu gan Gymru ac America i lwyfan y World Music Expo, y Nuyorican Poets Cafe yn Efrog Newydd a Proms y BBC. Yn 2014 rhyddhawyd ei waith cyntaf fel Cyfarwyddwr Cerdd ar deledu gyda’i gydweithio llwyddiannus gyda Bryn Terfel a dewis o artistiaid gwadd ar gyfer 'Nadolig Bryn Terfel' i S4C. Dilynwyd hyn gan 'Bryn Terfel - Gwlad y Gân' i S4C yn 2016.\nBu Patrick yn rhan o nifer o brosiectau cyffrous yn 2015 gan gynnwys dwy daith i UDA gyda Calan, 'Beyond Borders' i PRSf a 'Cylch Canu: Song Chain' i Theatr Mwldan. Yn 2016, bu Patrick yn curadu gŵyl cerddoriaeth werin Canolfan Mileniwm Cymru, 'Calan Mai', perfformio darn newydd o waith ar gyfer y stori 'The King, The Cat & The Fiddle' yn Neuadd Dewi Sant, Caerdydd a theithio o amgylch y DU gyda Calan.


Tag: prif swyddog marchnata | Martech Zone\nTag: prif swyddog marchnata\nDydd Mawrth, Awst 27, 2013 Douglas Karr\nMae prif swyddogion marchnata (CMOs) yn dyrannu adnoddau fwyfwy i'r cyfryngau cymdeithasol, ond nid yw nifer frawychus yn gweld enillion pendant ar y buddsoddiad hwn, yn ôl Arolwg y Prif Swyddog Meddygol. Dim ond 15 y cant o'r 410 o CMOs a arolygwyd gan yr athro Christine Moorman o Ysgol Fusnes Prifysgol Duke, a ddywedodd eu bod wedi profi effaith feintiol ar eu gwariant marchnata cyfryngau cymdeithasol. Ymatebodd 36 y cant arall bod ganddynt ymdeimlad da o'r effaith ansoddol, ond nid yr\nA ddylai Blog Timau Gwerthu?\nDydd Gwener, Gorffennaf 6, 2012 Dydd Sul, Medi 8, 2013 Douglas Karr\nDigwyddais weld canlyniad pleidleisio gan SellingPower a bron i mi gael strôc pan welais y canlyniad. Y cwestiwn yw A ddylai Blog Timau Gwerthu Blog? Dyma'r canlyniadau: Ydych chi'n fy niddanu? 55.11% o gwmnïau yn gwahardd eu pobl werthu i flogio? Yn gyntaf oll ... os yw hynny'n wir gyda chwmni rydw i'n ystyried gwneud busnes ag ef, mae hynny'n ddigon i newid fy meddwl. Dyma pam: Gonestrwydd - Yn ei hanfod, mae hyn yn golygu bod y


Beth yw Ffisiotherapi? | Arfon Physiotherapy; Musculoskeletal Rehabilitation Specialists\nFfisiotherapi yw dull gyfunol o drin meinwe meddal, symudiad llacio niwral a chymal, llawdriniad ac ymarfer. Bydd y dull benodol wedi ei theilwrio i gwrdd â’r broses o adferiad, ac yn gysylltiedig â’r claf trwy gydol yr amser.\nPam Ffisiotherapi yn Ffisiotherapi Arfon?\nMae Ffisiotherapi yn unigryw yn yr ystyr ei fod yn asesiad gyfan o dair system bwysig o fewn problemau niwro-gyhyrysgerbydol; y cymalau,cyhyrau a’r nerfau. Bydd yr asesiad wedyn yn cael ei gyfuno i broses driniaethol integral, tra bo ei gôl tymor hir yn parhau i atal y siawns o ail ddigwyddiad drwy addysg, dealltwriaeth a chyfranogiad y claf. Nid yw’r dull yn un goddefol, a byddwch yn cymryd rhan weithredol yn eich rôl o adferiad o’r sesiwn gyntaf, ac yn y modd yma yn dysgu sut i reoli’r broblem sy’n osgoi achosion o ddibyniaeth ar driniaeth.\nPa mor hir yw’r apwyntiadau?\nMae asesiad trwyadl cyntaf yn cymryd hyd at awr, ac unrhyw driniaethau arferol dilynol hyd at 30 munud.\nYdw’i angen cael fy nghyfeirio?\nNa dim o gwbl, nid oes angen i chi gael eich cyfeirio gan feddyg ar gyfer ffisiotherapi, fodd bynnag mae’n bwysig gweithio’n agos gyda’ch meddyg teulu mewn rhai amgylchiadau.\nBeth yw’r polisi cansladau?\nMae angen 24 awr o rybudd ar gyfer cansladau neu ddiffyg presenoldeb o holl apwyntiadau, fel arall bydd ffi diffyg presenoldeg i’w dalu.\nPa pryd mae’r clinig ar agor?\nDyma ein oriau agor ar hyn o bryd:\nDydd Llun: 8.30yb – 5.00yh\nDydd Mawrth: 8.30yb – 5.00yh\nDydd Mercher: 8.30yb – 5.00yh\nDydd Iau: 8.30yb – 5.00yh\nDydd Gwener: 8.30yb – 2.30yh\nPe byddech yn ffonio yn ystod yr oriau uchod ac yn cael eich cyfeirio i’r peiriant ateb, fe fyddwn yn brysur, felly gadewch eich enw a’ch cyfeiriad os gwelwch yn dda, ac fe wnawn roi galwad i chi cyn gynted â bo modd.\nBeth ddyliwn ei wisgo ar gyfer y sesiwn?\nByddai’n syniad da i chi wisgo dillad llac a chyfforddus fel dillad chwaraeon. Fodd bynnag, mae’n arferol er mwyn asesu’r broblem yn drwyadl i chi dynnu rhai o’ch dillad fel bod y Ffisiotherapydd yn gallu asesu’r lleoliad ac unrhyw achosion o symudiad fydd yn bodoli. Mae topiau fest a shorts yn ddefnyddiol.\nFaint mae sesiwn yn ei gostio?\nYn Ffisiotherapi Arfon, bydd eich asesiad a thriniaeth cychwynnol yn costio £55 a thriniaeth pellach yn costio £40.\nOs oes gennych gwestiwn neu yr hoffech wybodaeth pellach,os gwelwch yn dda peidiwch ag oedi i gysylltu â ni. Cofiwch bod rhwydd hynt i chi gysylltu â ni os ydych yn teimlo bod angen ychwanegu unrhyw beth i’r dudalen hon.


Opsiynau adloniant ar gyfer eich priodas yng Ngogledd Cymru\nMae nifer o fandiau a DJ’s lleol ar gael ar gyfer partïon amrywiol yn Y Nant. Ar y llaw arall, os cerddoriaeth heb fod yn rhy uchel ar gyfer dawnsio ar ddiwedd y noson ydy eich dewis, gellir cysylltu ein system sain a goleuo â’ch chwaraewr mp3 neu eich gliniadur am ddim tâl ychwanegol.\nMae croeso i chi drefnu eich adloniant eich hun, ond byddwn yn ei gwneud eu cydweithrediad yn ofynnol er mwyn sicrhau nad yw'n effeithio ar y brecwast priodas.\nAreithiau a'r Gacen Briodas\nByddem fel arfer yn clirio'r platiau pwdin cyn i'r areithiau / torri'r gacen ddigwydd a bydd y Nant yn darparu meicroffon ar y prif fwrdd er mwyn i bawb glywed y siaradwyr. Mae meicroffon 'crwydrol' ar gael i'w ddefnyddio gan westeion. Byddwn yn torri ac yn platio'r gacen a'i gweini wrth y bwrdd.


Adfer Parcdir Godidog Archives - National Botanic Garden of Wales\nRoedd y flwyddyn 1815 yn un gofiadwy i Brydain. Gyda diwedd Rhyfeloedd Napoleon a datblygiadau’r oes ddiwydiannol newydd, roedd hwn yn gyfnod a fyddai nid yn unig yn trawsnewid cefn gwlad ond hefyd yn cael effaith sylweddol ar fywydau pobl. Yma yn Neuadd Middleton roedd 1815 hefyd yn nodi carreg filltir. Cafodd y llynnoedd a’r […]\nMis Mai yw un o fy hoff fisoedd yn y flwyddyn ac mae’r gwanwyn yn sicr wedi cyrraedd, ac mae dyddiau hir, tywyll y gaeaf nawr fel atgof pell. Mae byd natur yn fwrlwm o weithgarwch, yr adar yn canu’n ddi-baid a’r blodau a’r coed yn blaguro. Mae’r gwenoliaid wedi dychwelyd i’r Ardd ar ôl […]


TAR Cyflogedig - Athro Cymraeg\nMae angen athrawon Cymraeg Uwchradd yn eich ardal chi. Gwnewch gais nawr i astudio i ddod yn athro.\nI gael rhagor o wybodaeth am cwrs TAR Y Brifysgol Agored yng Nghymru neu unrhyw elfennau eraill or gwybodaeth uchod, cyfeiriwch at y Prosbectws TAR yn yr adran dogfennau isod. Mae ffurflenni cais a chanllawiau ar sut i wneud cais ar gael yn www.openuniversity.co.uk/wales-PGCE or www.openuniversity.co.uk/cymru-TAR. Gallwch hefyd gyflwyno unrhyw ymholiadau i TAR-Cymru@open.ac.uk\nEr mwyn astudio’r llwybr TAR cyflogedig i ddod yn athro Cymraeg ysgol uwchradd, bydd angen i chi fodloni’r gofynion isod:\nCriteria for the Inclusion of Schools 2022_2.pdf\nMeini Prawf ar gyfer cynnwys Ysgolion 2022_2.pdf\nPGCE Prospectus Prosbectws TAR 2022-2023_2.pdf\nSalaried PGCE - Key Features_2.pdf\nTAR Cyflogedig - Nodweddion Allweddol_2.pdf


Mochdre, Conwy - Wicipedia\n(Ailgyfeiriad oddi wrth Mochdre (Conwy))\nParc Busnes Mochdre.\nPentref a chymuned yw Mochdre sy'n gorwedd i'r gorllewin o Fae Colwyn ac i'r dwyrain o Gyffordd Llandudno ym mwrdeistref sirol Conwy yng ngogledd Cymru. Hyd Ebrill 1974 bu'r pentref yn rhan o Fwrdeistref Ddinesig Bae Colwyn; heddiw mae'n gymuned ar wahân gyda phoblogaeth o 1,862 (Cyfrifiad 2001). Rhed yr A55 a Rheilffordd Arfordir Gogledd Cymru heibio i Fochdre ar ei ymyl ogleddol.\nMabinogi[golygu | golygu cod y dudalen]\nCeir chwedl onomatig sy'n esbonio tarddiad enw'r pentref yn chwedl Math fab Mathonwy, yn y Mabinogi. Mae Gwydion a chwmni o ryfelwyr Gwynedd yn cyrchu llys Pryderi yn Nyfed ac yn dwyn moch lledrithiol Pryderi. Ar eu taith yn ôl i'r gogledd, a rhyfelwyr Dyfed yn dynn ar eu sodlau, arosant mewn sawl llecyn a enwir yn "Fochdref" neu "Fochnant" byth ar ôl hynny. Yr olaf o'r rhain, cyn croesi afon Conwy i Wynedd, yw safle pentref Mochdre:\nAc oddi yna [Mochnant ym Mhowys] y cerddasant hyd yng nghantref Rhos, ac yno y buant y nos honno i mewn y dref a elwir etwa ["o hyd"] Mochdref.\nMae pentref Mochdre yn rhan o blwyf Llangystennin, ac mae eglwys y plwyf yn adnabyddus fel enghraifft dda o eglwysi Cymreig yr Oesoedd Canol; yn ôl traddodiad mae'n sefyll ar safle'r eglwys gyntaf i gael ei chodi yng Nghymru.\nErbyn heddiw mae Mochdre yn bentref mawr gyda sawl stad o dai diweddar, ystâd ddiwydiannol sylweddol (Parc Busnes Mochdre), tafarn adnabyddus a siopau lleol. Ers peth amser mae'r pentref yn dioddef problemau cymdeithasol o achos yfed ar y stryd gan bobl ifanc a fandaliaeth.\nPoblogaeth cymuned Mochdre, Conwy (pob oed) (1,923)\nY nifer dros 3 oed sy'n siarad Cymraeg (Mochdre, Conwy) (416)\nY nifer sydd wedi'u geni yng Nghymru (Mochdre, Conwy) (1202)\nY nifer mewn gwaith rhwng 16 a 74 oed(Mochdre, Conwy) (337)\n↑ Ifor Williams (gol.), Pedair Cainc y Mabinogi, tud. 71. Mewn orgraff ddiweddar.\nMochdre, Sir Conwy\nAbergele · Bae Cinmel · Bae Colwyn · Bae Penrhyn · Betws-y-Coed · Betws yn Rhos · Bryn-y-maen · Bylchau · Caerhun · Capel Curig · Capel Garmon · Cefn Berain · Cefn-brith · Cerrigydrudion · Conwy · Craig-y-don · Cwm Penmachno · Cyffordd Llandudno · Dawn · Deganwy · Dolgarrog · Dolwen · Dolwyddelan · Dwygyfylchi · Eglwysbach · Esgyryn · Gellioedd · Glanwydden · Glasfryn · Groes · Gwytherin · Gyffin · Hen Golwyn · Henryd · Llanbedr-y-cennin · Llandrillo-yn-Rhos · Llandudno · Llanddoged · Llanddulas · Llanefydd · Llaneilian-yn-Rhos · Llanfairfechan · Llanfair Talhaearn · Llanfihangel Glyn Myfyr · Llangernyw · Llangwm · Llanrwst · Llanrhos · Llanrhychwyn · Llan Sain Siôr · Llansanffraid Glan Conwy · Llansannan · Llysfaen · Maenan · Y Maerdy · Melin-y-coed · Mochdre · Nebo · Pandy Tudur · Penmachno · Penmaenmawr · Pensarn · Pentrefelin · Pentrefoelas · Pentre-llyn-cymmer · Pentre Tafarn-y-fedw · Pydew · Rowen · Rhydlydan · Rhyd y Foel · Tal-y-bont · Tal-y-cafn · Trefriw · Tyn-y-groes · Tywyn · Ysbyty Ifan\nWedi dod o "https://cy.wikipedia.org/w/index.php?title=Mochdre,_Conwy&oldid=1766633"\nNewidiwyd y dudalen hon ddiwethaf ar 22 Mai 2016, am 21:35.


Cyfoeth Naturiol Cymru / Manteision a weithio i Cyfoeth Naturiol Cymru\nManteision a weithio i Cyfoeth Naturiol Cymru\nCeir nifer o fanteision o weithio i Cyfoeth Naturiol Cymru, gan gynnwys:\nWythnos waith o 37 awr gydag oriau amser llawn arferol gyda rhywfaint o gyfleoedd ar gyfer gweithio’n rhan amser, oriau cywasgedig, rhannu swydd, gweithio tymhorol, gweithio blynyddol.\n28 diwrnod o wyliau blynyddol bob blwyddyn yn cynyddu i 33 diwrnod ar ôl 5 mlynedd o wasanaeth di-dor, gan gynnwys hyd at 10 diwrnod o wyliau blynyddol yn cael eu cario drosodd bob blwyddyn, cario hyd at 5 diwrnod ymlaen bob blwyddyn a’r cyfle i brynu gwyliau blynyddol.\nTrefniadau gweithio hyblyg (oriau hyblyg) rhwng 7am a 7pm o ddydd Llun i ddydd Gwener, gan gynnwys amser in lieu.\nDarpariaethau absenoldeb arbennig (gyda a heb dâl) gan gynnwys absenoldeb astudio, gwirfoddoli, gwasanaeth rheithgor, seibiant gyrfa.\nAbsenoldeb mamolaeth ychwanegol. Absenoldeb tadolaeth, mabwysiadu ac absenoldeb rhiant a rennir.\nBuddion i hwyluso teithio llesol a chynaliadwy, gan gynnwys cynllun prynu Beicio i’r Gwaith, benthyciadau ar gyfer tocyn tymor blynyddol, polisïau a chyfleusterau sy'n hwyluso beicio, aelodaeth llogi beiciau gorfforaethol; a cheir, beiciau, a cherbydau trydan sydd ar gael i bawb.\nRhaglen Gynorthwyo Gweithwyr sy’n darparu cyngor a chymorth mewn perthynas â chydbwyso bywyd a gwaith, perthynas â phobl, iechyd a lles, dyledion, anabledd a salwch, profedigaeth a cholled, straen, pryder ac iselder ysbryd, problemau teuluol, bwlio ac aflonyddu, ayb.\nParcio am ddim mewn rhai o swyddfeydd a safleoedd hamdden CNC\nCynllun pensiwn y Gwasanaeth Sifil (Saesneg yn unig)\nProfion llygaid a thalebau gofal llygaid\nGwasanaethau Iechyd Galwedigaethol\nAelodaeth o Undebau Llafur (ffi yn berthnasol)\nClwb chwaraeon a chymdeithasol (ffi yn barthnasol)\nGostyngiad ar gyfer aelodaeth campfa (darparwyr sy’n cymryd rhan yn unig)\nPecyn buddion gweithwyr gan gynnwys talebau adwerthu\nMae’r holl gyfleoedd uchod ar gael ar sail achos, yn ddibynnol ar swydd a gofynion busnes.\nPam gweithio i ni? Graddfa gyflog Swyddi Rhagor


Blog Rhys Llwyd: Mudiad 'crefydd fel metaffordd-duw fel delwedd' Aled Jones-Williams\nMudiad 'crefydd fel metaffordd-duw fel delwedd' Aled Jones-Williams\nMaen debyg i rai ohono chi ddarllen llythyr y Parch. Aled Jones-Williams yn Golwg wythnos diwethaf. Efallai i chi glywed y llythyr yn cael ei drafod ar raglen John Roberts fore Sul – ar y rhaglen canolbwyntiodd John ar ei sylwadau am fod dim dyfodol i enwadaeth ac nad oedd llyfrau Cristnogol o werth yn cael eu cyhoeddi ar hyn o bryd. Rwy'n deall i raddau pam y bu i John dynnu'r ddau bwnc yna allan o'r llythyr, maen nhw'n fwy 'radio friendly' na phynciau diwinyddol mawr. Fodd bynnag gau-athrawiaethau Aled Jones-Williams am hanfodion Cristnogaeth oedd yn sefyll allan i mi – dywedodd mai 'delwedd yw Duw' ac mai 'metaffor yw crefydd'.\nPetawn i'n esgob Bangor - sydd, gyda llaw, yn wael iawn o ran ei iechyd ar hyn o bryd - byddwn yn poeni'n fawr am 'efengyl' ficer Porthmadog. Oni bai mod i wedi cam ddeall byrdwn Aled wrth iddo ddweud mai 'delwedd yw Duw' yna nid dyma yw Anglicaniaeth ac yn sicr nid dyna Gristionogaeth - na theistiaeth – ychwaith. Fodd bynnag mae athroniaeth Aled yn tu hwnt o debyg i athroniaeth crefyddol Cynog Dafis y clywais ef yn ei bledio yn y Morlan rai misoedd yn ôl - byddai'n dda i Cynog ac Aled gymharu nodiadau na ddylai fod yn broblem gan fod y ddau ohonynt yn Uchel Eglwyswyr Anglicanaidd.\nDiddorol oedd darllen llythyr Mihangel Morgan (Golwg, 7 Mehefin 2007). Er fy mod i fel Cristion yn gresynu nad yw'n gweld gwerth i'r sffêr ysbrydol a thristau nad yw'n arddel Iesu'r Gwaredwr, rhaid cyfaddef fy mod i’n ei edmygu am beidio ag eistedd ar y ffens. Mae dyn yn gwybod ble maen’n sefyll gydag anffyddiwr grasol o argyhoeddiad. Tra gwahanol oedd y profiad a gefais o ddarllen epistol di-rasol Aled Jones-Williams (Golwg, 17 Mehefin 2007). Er ei fod yn offeiriad Anglicanaidd ac yn Gristion o ran ei berthyn crefyddol, dangosodd mwy o simsanu ac amwysedd, ar ryw wedd, na Mihangel Morgan yr anffyddiwr.\nRydym ni'n byw mewn oes sy’n ofni’r absoliwt ac mae hynny i’w weld yn amlwg iawn yn llythyr Aled Jones-Williams. Honna bod Cristnogaeth yn perthyn i fyd y dychymyg ac nid i fyd ffaith. Os na fuasai fy ffydd i yn Iesu'r Gwaredwr yn absoliwt, hynny yw fy mod yn ei gredu fel ffaith, ni fyddai i’m ffydd unrhyw werth o gwbl. Wrth gwrs bod yna elfennau o fewn y ffydd Gristnogol sy’n ddirgelwch ac mae’n rhaid ceisio’u deall a’u dirnad yn well: serch hynny, Iesu yw’r Gwirionedd a’r Bywyd ac wedyn y daw’r gweddill i wneud sens. O'i roi mewn cyd-destun gwahanol, os credwch chi fod 1+1 yn gwneud 2, allwch chi ddim hefyd credu bod 1+1 yn gwneud 3 – mae’n absoliwt ac ni all y ddau fod yn wir. Mae'r un peth yn wir am Gristnogaeth – nid yw'n 'rhesymegol', a defnyddio un o eiriau Aled Jones-Williams, i gredu mewn un peth tra ar y llaw arall gredu bod fframwaith ffydd hollol wahanol yn gywir hefyd.\nPetai Aled Jones-Williams yn dadlau mai 'delwedd yw Duw' ac mai 'metaffor yw crefydd' fel rhywun nad sy’n perthyn i’r Eglwys Gristnogol yna buasai ei syniadaeth heriol yn ennyn mwy o barch gennyf – mae’n athroniaeth seciwlar-fodernaidd, gwerth ei ystyried. Ond fel offeiriad cyflogedig Anglicanaidd sy'n gweinyddu sacrament er cof am waed a chorff Crist, y mae ei eiriau yn ymddangos, a bod yn gwbwl onest, yn od i ddweud y lleiaf. Siawns nad yw ei eiriau a’i amheuon lliwgar yn rhan o broffes ffydd cyfredol yr eglwys y mae’n ei gwasanaethu.\nSerch hynny, rhaid cytuno ag ef ar un pwynt, sef mai '...nutces yw unrhyw un sy'n meddwl fod gan enwadaeth Cymru unrhyw ddyfodol', fel y mae pethau ar hyn o bryd o leiaf. Yma yn Aberystwyth mae criw o Gristnogion ifainc sydd, yn ogystal â pharhau i addoli yn eu capeli a’u heglwysi eu hunain, wedi cymryd eu ffydd allan o'r adeiladau traddodiadol, gan geisio mynd â’r Efengyl i’r priffyrdd a’r caeau, neu, yn ein hachos ni, y caffis a’r tafarnau. Bob nos Fercher cynhelir Cwrs Alffa, lle daw pobl o bob cefndir crefyddol, gan gynnwys rhai anffyddwyr o argyhoeddiad, i holi a thrafod rhai o bynciau canolog y ffydd Gristnogol. Trwy'r genhadaeth yma mae llond dyrnaid o Gymry ifanc wedi dod i berthynas real â’r Iesu eleni. Ar nos Sul cynhelir cyfarfod yn Nhafarn y Cŵps lle rhennir adnodau o'r Beibl, offrymir gweddi a cheir cyfnod o ganu emynau modern mewn awyrgylch anffurfiol.\nRhaid wrth arbrofi gyda'r cyfrwng bid siŵr ond gwae Aled Jones-Williams a'i fudiad 'crefydd fel metaffor-duw fel delwedd' arbrofi gyda’r neges – edryched ar gyflwr Cristnogaeth yng Nghymru heddiw er mwyn gweld beth sy'n digwydd wrth geisio symud y pyst i'r nefoedd.\nAberystwyth, Ceredigion "\nPostiwyd gan Rhys Llwyd am 10:34 pm\nLabeli: Aled Jones-Williams, Cristnogaeth, Diwinyddiaeth, Duw\nFel arfer dwi'm yn ymwneud gyda trafodaethau fel yma achos bod ryw efengylwr asgell dde o hyd yn barod i fod yn ymosodol gyda atebion 'yn dy wyneb'.\nYn naturiol, fedrai ddallt dy fod yn credu'r Beibl yn absoliwt. Yn ôl be fedra i weld, mae popeth yn mynd yn niwlog iawn cyn oes Moses. Fod yna ryw bwlch yn bodoli - bosib fod ryw ysgrythur neu lyfr(au) nad ydynt wedi ei gynnwys yn y Beibl neu heb ei ddarganfod (ei golli mewn llyfrgell Rhufeinig, Groegaidd, Bysantaidd). Wyt ti'n meddwl fod yn llyfrau cynnar yma wedi eu hysgrifennu mewn dull alegoriaidd, neu hyd yn oed fod y llyfrau wedi eu hysgrifennu tra'n rhwymo'r Beibl am y tro cyntaf i roi cychwyn i'r llyfr.\nMae fy meddwl i'n gweithio mewn dull wyddonol. Dwi'n hoff o wybod sut mae pethau'n gweithio/digwydd ac i weld y dytiolaeth sy'n ei atgegu. I'r anffyddwyr, gwirion yw ymwrthod a unrhyw ysbryd crefyddol, ac nid ydym yn gallu gwneud unrhyw gwrthbrawf yn erbyn Duw.\nTybed pam mai'r unig frawddeg a dynwyd allan o fy llythyr cyn ei gyhoeddi oedd hwn:\n"Trwy'r genhadaeth yma mae llond dyrnaid o Gymry ifanc wedi dod i berthynas real â’r Iesu eleni."


Cairngorms 2030: pobl a natur yn ffynnu gyda'i gilydd | Cronfa Treftadaeth y Loteri Genedlaethol\nUn o'n prif Grantiau Treftadaeth Gorwelion, mae'r prosiect hwn yn cynnwys dros 45 o bartneriaid yn amrywio o'r GIG i grwpiau rheoli Ucheldiroedd a cheirw. Byddant yn gweithio gyda'i gilydd i fynd i'r afael â'r argyfwng hinsawdd a natur, gan ddarparu economi sy'n gweithio i bawb.\nMae'r Cairngorms yn yr Alban yn gartref i 25% o'r holl rywogaethau sydd dan fygythiad a phrin, megis capercaillie, cathod gwyllt, gweilch ac eryr aur.\nBydd y prosiect hwn yn gwella'r amgylchedd ac yn cyfrannu at carbon net sero drwy:\nrheoli dalgylchoedd afonydd\nffermio sy'n ystyriol o natur\nGwibdaith sgwter symudedd. Credyd: CNPA\nBydd ffocws ar lesiant i gymunedau lleol ac ymwelwyr, gan gynnwys creu canolfan ddementia sy'n seiliedig ar natur. Bydd mwy o bobl yn gallu cael mynediad i'r dirwedd a chymryd rhan mewn rhaglenni iechyd awyr agored a thyfu cymunedol. Bydd ffyrdd o fyw a arweinir gan y gymuned a chynulliadau dinasyddion yn grymuso pobl i lunio dyfodol gwyrddach.\nMae'r Cairngorms yn drysor cenedlaethol ac ni fydd y gwaith hwn yn drawsnewidiol i'n hamgylchedd yn unig, ond i gymunedau lleol a'r cannoedd o filoedd o bobl sy'n ymweld â'r parc cenedlaethol bob blwyddyn.\nMàiri McAllan, Gweinidog Llywodraeth yr Alban dros yr Amgylchedd, Bioamrywiaeth a Diwygio Tir\nDywedodd Xander McDade, Cynullydd Awdurdod Parc Cenedlaethol Cairngorms:\n"Mae ein cynlluniau'n uchelgeisiol ond mae'r sefyllfa sy'n wynebu ein gwlad a'n planed yn mynnu ein bod yn gwneud pethau'n wahanol. Gyda chymorth chwaraewyr y Loteri Genedlaethol, ynghyd â'n partneriaid ariannu niferus, gallwn edrych ymlaen yn awr at wireddu'r weledigaeth drawsnewidiol hon."\nDywedodd Màiri McAllan, Gweinidog Llywodraeth yr Alban dros yr Amgylchedd, Bioamrywiaeth a Diwygio Tir: "Mae'r prosiect hwn yn enghraifft wych o weithredu yn y gymuned i fynd i'r afael ag argyfyngau deuol newid yn yr hinsawdd a cholli bioamrywiaeth ac i wella llesiant.\n"Mae'r Cairngorms yn drysor cenedlaethol ac ni fydd y gwaith hwn yn drawsnewidiol i'n hamgylchedd yn unig, ond i gymunedau lleol a'r cannoedd o filoedd o bobl sy'n ymweld â'r parc cenedlaethol bob blwyddyn."


Ystyried astudiaeth ôl-radd?\nOs ydych yn ystyried parhau i astudio neu ddilyn hyfforddiant pellach mae rhai materion y mae angen i chi eu hystyried.\nYstyriwch - Pam ydych chi am wneud hyn?\nAi oherwydd bod y pwnc wrth eich bodd?\nYdych chi am ddilyn gyrfa academaidd?\nA yw'n hanfodol ar gyfer dilyn gyrfa benodol?\nA wnaiff roi mantais gystadleuol i chi?\nYdych chi am newid eich ffocws academaidd?\nMeddyliwch am eich rhesymau'n ofalus, a defnyddiwch y gwefannau canlynol i'ch helpu gyda'ch ymchwil:\nY Cyfan am Yrfaoedd - Astudiaeth Ôl-radd: Pethau Pwysig i'w Hystyried\nRhagolygon - Canllaw ar gyfer Astudio Ôl-radd\nTarget Jobs - Cyngor ynghylch Astudio Ôl-radd\nMae cyrsiau'n cynnwys diplomâu a thystysgrifau a chyrsiau MA hyfforddedig ac ymchwil a doethuriaethau PhD. Os oes gennych ddiddordeb gwneud cwrs sy'n gysylltiedig â'ch gradd, siaradwch â'ch darlithwyr, oherwydd gallant eich cyfeirio at arbenigwyr yn y maes o'ch diddordeb mewn sefydliadau eraill. Ar gyfer cyrsiau a cheisiadau yma ym Mangor, gall eich darlithwyr eich rhoi chi mewn cysylltiad â chydlynydd ôl-radd yr ysgol, a all eich cynorthwyo.\nEdrychwch ar Prospects a'r gronfa ddata lawn o gyrsiau ôl-radd yn y Deyrnas Unedig, yn ogystal â gwefannau find a masters a find a PhD.\nEfallai yr hoffech ystyried yr ystod eang o gyrsiau trosi sydd ar gael, os hoffech chi hyfforddi a chymhwyso mewn galwedigaeth benodol, ac ar gyfer rhai o'r rhain nid oes angen gradd israddedig benodol. Mae'r rhan fwyaf o raddedigion yn ymwybodol o addysgu fel opsiwn, ond beth wyddoch chi am y gweddill (https://www.prospects.ac.uk/postgraduate-study/conversion-courses)?\nGwaith Cymdeithasol / Meddygaeth Ffisiotherapi / Seicoleg / Nyrsio\nMesur Meintiau / Mesur Adeiladau / Peirianneg / Addysgu / Y Gyfraith / TG\nCyfrifeg Adnoddau / Dynol Marchnata / Busnes / Gwasanaethau Yswiriant\nBydd cynlluniau graddedigion hefyd yn eich hyfforddi ar gyfer gwaith. Weithiau byddwch chi'n ennill cymwysterau cydnabyddedig ac achrededig ar gyfer hyn ac efallai y cewch gyfle i astudio ar gyfer gradd Meistr ôl-raddedig yn rhan amser. Gallwch ddarganfod mwy am y rhain os ewch i Bright Network.\nGweler canllawiau Prospects am yr wybodaeth ddiweddaraf am gyllido astudiaethau ôl-radd\nMae'r Alternative Guide to Postgraduate Funding yn adnodd ar-lein i helpu darpar fyfyrwyr ôl-radd, a'r rhai presennol, ganfod ffynonellau cyllid posibl ar gyfer eu rhaglen ôl-radd. Gall holl staff a myfyrwyr Prifysgol Bangor weld y Canllawiau'n rhad ac am ddim, naill ai'n uniongyrchol ar gyfrifiadur ar y campws, neu drwy gyflwyno'ch cyfeiriad e-bost @bangor.ac.uk a chael enw defnyddiwr a chyfrinair i gael mynediad o unrhyw leoliad.\nMae Research Professional yn gronfa ddata ar-lein o'r cyfleoedd cyllido ymchwil, yn ogystal â ffynhonnell newyddion am bolisi ac ymarfer ymchwil rhyngwladol. Yn ogystal, mae arni hefyd gynnwys penodol i gefnogi ymchwil ym Mhrifysgol Bangor.\nMae Postgraduate Studentships and Research Councils UK hefyd yn wefannau defnyddiol.\nOs ydych yn ystyried astudio'n ôl-radd dramor, yn ddelfrydol mae angen i chi ddechrau cynllunio tua 18 mis ymlaen llaw. Ewch i ganllawiau Prospects ar astudio dramor i gael gwybodaeth am ddod o hyd i gyrsiau, ymgeisio amdanynt a gweld a oes cyllid ar gael i fyfyrwyr.\nGweler y cysylltiadau canlynol am fwy o wybodaeth ynglŷn ag astudio mewn gwledydd penodol:\nAm fwy o wybodaeth ynglŷn ag astudio yn un o wledydd y gymanwlad - https://www.acu.ac.uk/\nI gael mwy o wybodaeth am astudio yn UDA - http://www.fulbright.org.uk/\nAm fwy o wybodaeth ynglŷn ag astudio yn Seland Newydd ac Awstralia - http://www.studyoptions.com/\nGall dysgu fod yn yrfa ddiddorol a gwerth chweil i lawer o raddedigion, ond mae'n werth ystyried a yw dysgu'n addas ar eich cyfer chi cyn i chi wneud cais am TAR neu ymgymryd â swydd ddysgu.\nRydym yn cynnal gweithdy gwybodaeth 'Dewisiadau Hyfforddi Athrawon' rheolaidd trwy gydol y flwyddyn academaidd - gweler amserlen y Gweithdai a'r Digwyddiadau i weld pryd mae'r gweithdy nesaf.\nMae'r daflen Routes into Teaching a luniwyd gan Target Jobs ac sy'n cael ei diweddaru'n flynyddol, yn ganllaw cynhwysfawr i bopeth y mae angen i chi ei wybod am ddysgu yn y Deyrnas Unedig, gan gynnwys y pynciau y gallwch eu dysgu, a throsolwg o system ysgolion y Deyrnas Unedig, yr opsiynau o ran hyfforddi, ffioedd a chyllid. Efallai yr hoffech chi archwilio'r dewisiadau eraill sydd o ran gyrfa ddysgu hefyd, oherwydd mae cynifer o broffesiynau diddorol ymhob sector ac addysgu a dysgu'n greiddiol iddynt.\nCyrsiau TAR Bangor\nOs oes gennych ddiddordeb dilyn cymhwyster TAR yma ym Mangor, ewch i dudalennau gwe'r Ysgol Addysg i gael mwy o wybodaeth.\nCofiwch fod y pwys mwyaf yn cael ei roi ar brofiad o'r ystafell ddosbarth bellach ar gyfer cael mynediad i gwrs TAR a bydd disgwyl i chi ddangos tystiolaeth o hyn yn eich cyfweliad.


Personoli'ch AirPods 2 mewn 64 lliw diolch i ColorWare | Rwy'n dod o mac\nRoedd yn un o'r ceisiadau a wnaeth defnyddwyr i Apple: cael rhai AirPods mewn lliwiau heblaw gwyn. Gyda dyfodiad yr ail genhedlaeth, soniodd rhai sibrydion am y realiti hwn. Yn lle, gweithredodd Apple fel y mae yn gyffredinol, gan gadw'r blynyddoedd cyntaf o ddefnyddio lliw dilys ei gynhyrchion, ac sy'n well na gwyn ar gyfer yr AirPods 2.\nYn lle mae'r dynion yn ColorWare yn parhau i bersonoli The AirPods gyda lliwiau personol ar gyfer yr AirPods. Maent yn sefyll allan mewn sgleiniog neu ddu matte o'ch dewis, ond gallwn ddod o hyd iddynt mewn llawer o liwiau. Yn y modd hwn bydd gennych rai AirPods Gwreiddiol bydd hynny'n sefyll allan o'r gweddill.\nY newyddion o'r wythnos hon yw derbyn archebion ar gyfer yr ail genhedlaeth o AirPods. Yn gyfan gwbl rydym yn darganfod hyd at 64 o wahanol liwiau, fel bod gennym ein AirPods yn y lliw a ddymunir ac y byddwn yn sefyll allan o'r gwyn. Mae ColorWare yn addasu nid yn unig y earbuds, ond y blwch gwefru hefyd. Mae'n rhaid i chi brynu'r clustffonau yn uniongyrchol gan ColorWare ac rydyn ni'n dod o hyd i'r prisiau canlynol: blwch codi tâl di-wifr am $ 129, Y AirPods gydag achos codi tâl gwreiddiol am € 299 y 339 os ydych chi'n cynnwys yr achos codi tâl di-wifr.\nAr gyfer cefnogwyr Apple, mae hefyd yn gwerthu fersiwn o'r enw AirPods Retro. Mae'n cynnwys AirPods ail genhedlaeth gyda blwch gwefru di-wifr, lle mae'r blwch gwefru hwn yn efelychu lliwiau'r Macs cyntaf, gyda logo'r cylch amryliw wedi'i gynnwys. Mae'n anrheg fendigedig i'r rhai hiraethus ar gyfer y Macs cyntaf. Gallwch ei brynu am $ 450 yn y siop ColorWare.\nCyflwynodd Apple y newydd-deb i AirPods bythefnos bythefnos yn ôl o gael blwch gwefru diwifr newydd ar gyfer clustffonau Apple. Hefyd, diolch i Sglodion H1 mae gennym y swyddogaeth "Helo Siri" heb orfod taro'r clustffonau i actifadu'r gwasanaeth. Yn olaf, rheolaeth batri gwelliant mewn ymreolaeth, sefyll allan yn amser galw. Lle cyn i'r batri gael ei "yfed" wrth wneud galwad ffôn, mae bellach yn fwy effeithlon wrth ei reoli. Gallwn hefyd brynu'r AirPods ail genhedlaeth hyn gyda'r blwch gwefru traddodiadol.\nLlwybr llawn i'r erthygl: Rwy'n dod o mac » Afal » Mae nifer o » Personoli'ch AirPods 2 mewn 64 lliw diolch i ColorWare\nDrud iawn !!, hefyd\nLlai o dreth yn Tsieina, ING Direct Airpods na ellir eu had-dalu gydag Apple Pay, a mwy. Gorau’r wythnos ymlaen dwi gan Mac\nMae gan Apple Music fwy o danysgrifwyr eisoes na Spotify yn yr UD


Ysgol Hâf i Oedolion - First Campus Ysgol Hâf i Oedolion - First Campus\nHafan Projects Ysgol Hâf i Oedolion\nBydd y cyrsiau llwyddiannus yma yn cael eu cynnal yn ystod wythnos dysgwyr oedolion ym mis Mehefin 2020.\nMae First Campus yn datblygu cyrsiau ym meysydd Chwaraeon a Chelf a Dylunio i ategu at yr ystod o gyrsiau sydd yn cael eu cynnig yn barod.\nBydd posib archebu lle o 1 Mai 2020, dilynwch y ddolen isod i weld yr ystod gyfan o gyrsiau sydd ar gael ac i archebu’ch lle.\nMae’r sesiynau hyn wedi’u bwriadu ar gyfer oedolion a allai fod yn ystyried mynd ymlaen i addysg uwch yn y dyfodol, nid oes angen unrhyw wybodaeth flaenorol arnynt. Mae’r sesiynau’n anffurfiol, rhyngweithiol a byddant yn edrych ar syniadau pobl o fuddion addysg bellach ac uwch a pha ddewisiadau a chefnogaeth sydd ar gael.\n15fed a 16eg Mehefin\nCyflwyniad i chwaraeon a chyfathrebu trwy ‘Athletau’\nOes gennych chi ddiddordeb mewn Gweithgareddau Corfforol a Lles? Os felly, mae’r cwrs rhagarweiniol hwn yn rhoi cipolwg ar weithgaredd corfforol a lles. Bydd y cwrs ar ffurf sesiynau ystafell ddosbarth a sesiynau ymarferol. Yn fwy penodol, bydd y sesiwn yn defnyddio athletau fel cyfrwng i ddatblygu eich dealltwriaeth o gyfathrebu a hyfforddi mewn ystod o weithgareddau. Nod y profiadau ymarferol yma yw i roi cyfle i chi ddatblygu nifer o sgiliau trosglwyddadwy, megis cynllunio, cyfathrebu, meithrin perthynas a datblygiad personol. Sylwch, os ydych chi’n mynychu’r cwrs hwn, bydd rhywfaint o weithgaredd corfforol, felly rydyn ni’n eich annog chi i wisgo dillad addas.\nDablo â Denim! Gwthiwch ffiniau eich “Jîns” creadigol\nBydd y cwrs byr hwn yn eich helpu i archwilio’r gwahanol ffyrdd y gall rhywun ailwampio, defnyddio ac ailddefnyddio eu dillad, gan ganolbwyntio ar denim. Bydd yn rhaid dod a dilledyn (plant, dynion neu ferched), cyfwisgoedd neu unrhyw eitem denim gyda chi, bydd denim ychwanegol ar gael. Nid yw’r syniad o ddillad denim vintage ac uwchgylchu yn newydd, mae’n ymwneud â gwneud rhywbeth y gallwch CHI ei ddefnyddio, sy’n hollol unigryw i chi – dyna’ch brand CHI. Bydd y cwrs 2 ddiwrnod hwn yn eich helpu i ddod o hyd i ysbrydoliaeth a mapio’ch dyluniad, yn union fel y mae dylunwyr ffasiwn yn ei wneud. Yr ail ddiwrnod byddwn yn, paentio, stydio, torri a gludo ein creadigaethau gwych.\nIechyd a Lles – Byddwch yn Egnïol!\nYdych chi erioed wedi mwynhau dawnsio mewn parti, a ydych chi’n chwilfrydig am fanteision Ioga?\nBydd y cwrs undydd hwn yn rhoi cipolwg ar sut mae gweithgaredd corfforol yn cyfrannu at Iechyd a Lles. Trwy archwilio gwahanol ddulliau o symud, Dawns a Ioga i gael gwell dealltwriaeth o sut mae’ch corff yn ymateb i weithgaredd corfforol.\nMae hwn yn ddiwrnod ymarferol ond nid oes angen unrhyw brofiad blaenorol arno chi i gymryd rhan.\n22ain a 23ain Mehefin\nArgraffu Sgrin Ffabrig 101\nCyflwyniad hwyliog a hygyrch i argraffu sgrin ffabrig. Byddwch yn archwilio ffyrdd arbrofol o ddefnyddio lliw, gwead a motiffau ar ffabrig. Bydd eich sgiliau sydd newydd eu datblygu yn gorffen wrth i chi ddylunio ac argraffu eich bag tote pwrpasol eich hun. Bydd yr holl ddeunyddiau’n cael eu darparu, ond yn enw cynaliadwyedd, mae croeso i chi ddod ag unrhyw ffabrigau neu gerdyn yr hoffech chi eu hargraffu.\nYdych chi’n pendroni beth i’w wneud nesaf – addysg, gwirfoddoli neu swydd newydd? Mae ein sesiwn Anelu Uwch yn rhoi amser ac offer i chi archwilio’ch sgiliau, eich cryfderau a’ch gwerthoedd i’ch helpu chi i benderfynu beth fydd eich cam nesaf. Mewn gofod pwrpasol a chefnogol, byddwn yn edrych ar y rhwystrau i addysg bellach a sut i’w goresgyn. Ble nesaf – chi sydd a’r dewis! ’\nYsgol Hâf i Oedolion – Cyflwyniad i chwaraeon a chyfathrebu trwy ‘Athletau’\nYsgol Hâf i Oedolion – Dablo â Denim! Gwthiwch ffiniau eich “Jîns” creadigol\nYsgol Hâf i Oedolion – Iechyd a Lles: Byddwch yn Egnïol!\nYsgol Hâf i Oedolion – Argraffu Sgrin Ffabrig 101\nYsgol Hâf i Oedolion – Anelu’n Uwch


'Ni allaf ofyn am le gwell i weithio, yn enwedig yng nghanol hyn...' - BBC Cymru Fyw\n'Ni allaf ofyn am le gwell i weithio, yn enwedig yng nghanol hyn...'\nimage captionHelpu paratoi meddyginiaethau i gleifion ydi un o ddyletswyddau Magi Tudur\nGyda phrifysgolion ar gau oherwydd yr haint coronafeirws, mae Magi Tudur wedi gorfod gadael y brifddinas ar ôl dau dymor yn unig o'i blwyddyn gyntaf yn astudio meddygaeth.\nNawr mae hi'n cyfuno astudio ar-lein gyda gweithio mewn meddygfa ger ei chartref yn ardal Caernarfon yn ystod yr argyfwng iechyd. Yma mae hi'n sgwennu am y newidiadau sydyn i'w bywyd.\nTeithiais adref gyda ffrind rhyw bythefnos yn ôl ar gyfer y Pasg, heb sylweddoli na fydda i'n dychwelyd i Gaerdydd. Roedd rhaid rhuthro yn ôl wythnos yn ddiweddarach i bacio fy holl stwff o neuadd breswyl Senghennydd, diwrnod cyn i Boris Johnson gyhoeddi lockdown.\nRoedd yn deimlad annifyr iawn wrth orfod symud allan heb ffarwelio gyda fy ffrindiau. Nid dyma'r ffordd roeddwn eisiau gorffen fy mlwyddyn gyntaf.\nRoedd un o fy ffrindiau ar y cwrs mewn penbleth ynglŷn â theithio adref gan ei bod hi'n byw yn Zambia, ac y byddai'n rhy ddrud i deithio o Affrica yn ôl i Gaerdydd petai'r ysgol feddygol yn ail-agor. Ond erbyn hyn, mae'n eithaf clir na fydd y brifysgol yn ail-agor tan fis Medi beth bynnag.\nRydym yn gorfod dysgu ar-lein o hyn ymlaen, sy'n golygu gwylio darlithoedd ar-lein, recordio aseiniadau - er enghraifft cyflwyniad ar-lein, a defnyddio Skype i drafod mewn grwpiau.\nMae'n gweithio yn eithaf da hyd yn hyn, ond un peth pwysig rydym yn ei golli ydi'r profiad clinigol, gan nad oes modd gwneud hyn ar-lein! O fy nealltwriaeth i, bydd yn rhaid i ni ddal i fyny gyda'r profiad clinigol unwaith mae'r argyfwng drosodd.\nimage captionAr-lein o'i chartref fydd Magi Tudur nawr yn cael ei darlithoedd a sesiynau grŵp am weddill y flwyddyn academaidd\nErbyn hyn, rwyf adref ers bron i bythefnos, yn dysgu ar-lein, ond hefyd yn gweithio ym Meddygfa Waunfawr, ger Caernarfon. Dechreuais weithio yno yn ystod fy mlwyddyn gap cyn mynd i'r brifysgol, ac ar hyn o bryd, maen nhw'n sicr angen hynny o staff sydd ar gael.\nFy rôl yn y feddygfa yw paratoi meddyginiaethau i gleifion, cymryd galwadau ffôn, a bod yn y dderbynfa - ychydig o bob dim.\nmedia captionBlwyddyn academaidd dra gwahanol i Magi Tudur - myfyriwr meddygol ym Mhrifysgol Caerdydd.\nBydd y doctoriaid yn fy ngalw i mewn weithiau os oes yna achos difyr, ac os yw'r claf yn fodlon, gan fy mod yn astudio meddygaeth.\nNewidiadau yn y feddygfa\nMae'r feddygfa yn wahanol ers y tro dwythaf i mi weithio yno, am resymau amlwg, gyda mesuriadau newydd i osgoi lledaenu'r feirws. Un enghraifft yw ein bod yn rhoi meddyginiaethau'r cleifion iddynt drwy ffenestr y feddygfa fel nad ydynt yn dod i mewn i'r adeilad, a hefyd mae'n golygu eu bod yn sefyll yn yr awyr iach yn hytrach na thu mewn i'r feddygfa.\nHefyd, rydym yn treialu rhywbeth newydd o wythnos yma ymlaen - sef gwahanu ein staff fewn i ddau dîm: un tîm i weithio yn ein cangen yn Llanrug am bythefnos, ac un tîm i weithio yn ein cangen yn Waunfawr, fel nad ydym yn cymysgu gormod gyda'n gilydd, h.y. os yw un safle yn cael yr afiechyd, mae'r safle arall dal yn medru gweithio.\nGan fy mod i yn byw gyda fy nheulu, ar ôl shifft yn y feddygfa, rwyf yn defnyddio drws cefn ein tŷ gan nad oes neb arall yn ei ddefnyddio, a hefyd rwy'n tynnu fy ngwisg gwaith yn y drws a neidio mewn i'r gawod cyn mynd o amgylch y tŷ.\nRwyf hefyd defnyddio ystafell ymolchi wahanol i weddill fy nheulu.\nPawb yn helpu ei gilydd\nEr y negatifrwydd sydd yn amgylchynu'r sefyllfa, mae gweithio ym Meddygfa Waunfawr yn brofiad anhygoel yn ystod yr argyfwng, ac mae'n gwneud fyny (i raddau) am y profiad clinigol rwyf yn ei golli yng Nghaerdydd.\nMae llawer o gynllunio wedi mynd ymlaen dros yr wythnos diwethaf yn paratoi ar gyfer y gwaethaf, ac mae ymateb a dealltwriaeth y cleifion yn wych ar y cyfan ac yn gwella wrth iddynt arfer.\nMae gennym dîm cryf, a phawb yn helpu ei gilydd ac yn hynod weithgar, ac ni allaf ofyn am unrhyw le gwell i weithio, yn enwedig yng nghanol hyn.\nCoronafeirws: Talu myfyrwyr meddygol i gynorthwyo


Hafan > Newyddion > Cyfiawnder cymdeithasol > 2010 > Camau mentrus i fentrau cymdeithasol Newyddion\nMae busnesau’r trydydd sector yng Nghymru yn mynd i gael rhagor o gymorth a chydnabyddiaeth o ganlyniad i £1 miliwn ychwanegol o gymorth ariannol, cyhoeddodd Carl Sargeant, y Gweinidog dros Gyfiawnder Cymdeithasol heddiw\nNod y Prosiect Cymorth i Fentrau Cymdeithasol, sy’n derbyn cefnogaeth gan Lywodraeth Cynulliad Cymru, yw ysgogi mentrau cymdeithasol drwy godi ymwybyddiaeth o sut y maent yn gweithio a chydnabod eu cyfraniad i adfywio economaidd a chymdeithasol.\nBydd cyfanswm o 45 o fentrau cymdeithasol yng Nghaerdydd, Casnewydd, Bro Morgannwg a Sir Fynwy yn derbyn mwy o gymorth gan gynnwys cyngor ar farchnata, cyllid, materion cyfreithiol, cynllunio busnes a datblygu staff.\nMae’r prosiect yn ategu’r ddarpariaeth cymorth busnes sydd eisoes yn gweithredu yn yr Ardal Gydgyfeirio o Orllewin Cymru a’r Cymoedd a bydd yn creu 15 o fentrau cymdeithasol newydd a 9 o swyddi newydd.\n“Mae model busnes Mentrau cymdeithasol yn dod yn fwyfwy pwysig i’r economi, yn gymdeithasol ac yn foesegol. Er bod angen i fentrau cymdeithasol wneud elw, fel unrhyw fusnes traddodiadol arall, yn aml caiff eu helw ei ail-fuddsoddi yn y busnes a’i ddefnyddio er budd y gymuned leol a’u staff yn hytrach na mynd i bocedi’r rhanddeiliaid.\n“Mae mentrau cymdeithasol yn chwarae rôl hanfodol yn economi Cymru, yn enwedig yn rhai o ardaloedd mwyaf difreintiedig Cymru lle ceir nifer cyfyngedig o gyfleoedd gwaith, hyfforddiant neu wasanaethau. Rhaid i ni sicrhau bod ganddynt y gefnogaeth sydd ei hangen arnynt i ddatblygu a thyfu.”\nYn ogystal, mae Carl Sargeant wedi cyhoeddi ei fod yn cefnogi’r Prosiect Consortia Cydweithredol ac Olyniaeth Busnes, sydd wedi derbyn £100,000 oddi wrth Lywodraeth Cynulliad Cymru. Mae’r prosiect yn helpu sawl busnes i gydweithio â’i gilydd i greu sylfaen busnes cryfach, er mwyn iddynt allu gwneud cais am gontractau mwy na fyddent yn gallu gwneud yn unigol.\nMae’r prosiect hefyd yn rhoi cymorth a chyngor i weithwyr i brynu rhan a rheoli‘u man gwaith, os yw mewn perygl o gau.\nI ddathlu Diwrnod Menter Gymdeithasol bydd y Gweinidog yn ymweld â Grow Enterprise Wales ym Mhontypridd ddydd Iau. Cymdeithas dai leol sy’n berchen ar Grow ac mae’n cynnig cyfleoedd gwaith a hyfforddiant ar gyfer pobl sy’n ei chael hi’n anodd mynd at y farchnad swyddi.\nYchwanegodd y Gweinidog “Rwy’n falch iawn o gefnogi mentrau cymdeithasol Cymru drwy’r ddau brosiect hwn, yn enwedig yn ystod Wythnos Entrepreneuriaeth Fyd-eang. Rwy’n gobeithio y bydd y prosiectau yn annog darpar entrepreneuriaid ar draws y wlad i ystyried dechrau busnesau tebyg er budd y gymuned leol.”